
UNITATEA DE ÎNVĂŢARE I 


I. OBIECTUL ŞI METODELE PSIHOLOGIEI EDUCAȚIEI 


Lecţia 1. Ce este Psihologia educaţiei? 


Pentru a fi înțelese obiectivele şi domeniul de studiu al acestei discipline ne 
referim la două concepte de bază şi anume: 

Psihologia: termen derivat din grecescul „psyche”- suflet şi „logos”- ştiinţă, 
studiază fenomenele psihice, urmărind descrierea şi explicarea lor prin determinarea unui 
ansamblu de legi determinative, fenomene ce reprezintă elemente constitutive ale 
psihicului uman. Aceste fenomene psihice se manifestă în: 

a. exterior — respectiv comportamentul uman, adică ceea „ce se vede” (de 
exemplu acțiuni motrice, de comunicare etc.); 

b. interior: sub formă de procese psihice (simple, senzoriale - senzații, 
percepții, reprezentări - şi complexe — gândirea, memoria, limbajul etc.), de activităţi 
psihice (Joc, învăţare, muncă, sociale etc.) şi însuşiri psihice de personalitate 
(temperament, caracter, aptitudini etc.). 

Există, aşadar, o specificitate ireductibilă a psihologiei: putem afirma că obiectul 
de studiu al psihologiei este omul, individul, adică personalitatea umană, iar psihologia 
contribuie la construirea unei imagini despre om, imagine caracteristică unei societăți 
date şi unui moment dat din istoria unei societăți. 

Educaţia: derivă din latinescul „educatio” care înseamnă creştere, hrănire, 
cultivare reprezintă o activitate socială complexă, un fel de „ofertă exterioară”, dar şi un 
„dialog interior” despre propria fiinţă şi despre umanitatea în devenire; este cerută „din 


afară”, dar realizată „din interior”. 


Educaţia are sarcina de a pregăti omul ca element activ al vieţii sociale. În 
procesul educaţiei vorbim despre cel puţin doi agenți umani: educatorul (cel care educă) 
Şi educatul (cel ce se lasă educat), pentru fiecare din aceştia existând mecenisme specifice 
de comunicare, receptare, adaptare etc, iar efectul acţiunii educative depinde atât de 
calitatea agenţilor, educator şi educat, cât şi de relaţia dintre ei. Cu cât capacitățile fizice 
şi psihice ale individului sunt mai largi (mai active, mai temeinice), cu atât premisele 
educaţiei sunt mai favorabile. Într-o viziune mai specifică, educaţia reprezintă acţiunea 
adulților (părinți, educatori, mentori, formatori, profesori etc.) menită să îmbunătățească 
în mod conţtient capacitățile, cunoştinţele, atitudinile, orientările valorice, morale, dorinţa 
de a învăţa, de a munci, cu alte cuvinte este vorba despre procesul de maturizare a 
individului în scopul participării sale competente la viaţa socială. 

Pedagogul american Horace Mann era de părere că aşa cum un măr nu este un 
măr în adevăratul sens al cuvântului atâta timp cât el nu este copt, aşa şi o fiinţă umană 
nu este cu adevărat o ființă umană până ce ea nu este educată. Educaţia reprezintă 
procesul prin care oamenii se străduiesc să transmită copiilor lor înțelepciunea lor cu greu 
dobândită şi aspiraţiile lor pentru o lume mai bună. Acest proces începe la scurt timp 
după naştere, părinţii căutând să-şi pregătească copilul să se comporte conform cerințelor 
culturii lor. De exemplu, părintele îl învață curând pe copil să transforme sunetele 
gângurite în limbaj şi, prin exemple şi precepte, el încearcă să inoculeze copilului 
atitudinile, valorile şi cunoştinţele care vor coordona comportamentul acestuia de-a 
lungul vieții. 

Mai mult, educaţia reprezintă un proces generator de umanitate şi, ar fi de 
preferat, ca cea mai bună educaţie să fie educația şcolară. Problematica educaţiei a fost şi 
este abordată în principal de ştiinţele educaţiei, dar şi de alte discipline conexe şi cu care 
se află într-un raport de interdependenţă şi interdisciplinaritate. Astfel, amintim cu 
precădere rolul psihologiei în general şi al psihologiei pedagogice sau educaționale — ca 
ramură aplicativă — în special, în vederea realizării dezideratelor procesului instructiv 
educativ şi ale sistemului şcolar (formarea unei personalități armonioase care să 


corespundă solicitărilor actuale şi de perspectivă ale societăţii contemporane). 


Unind cele două concepte prezentate mai sus, putem ajunge la concluzia că 
psihologia educaţiei reprezintă o ramură a psihologiei generale care ne spune „cum” să 
folosim ceea ce cunoaştem referitor la individ, la personalitatea umană, la procese şi 
ativităţi psihice pentru a realiza o educaţie de calitate şi pentru a pregăti individul pentru 
o societate viitoare. 

Psihologia educaţiei aduce contribuţii semnificative în sfera învățământului şi a 
educaţiei. De aceea, multe din nereuşitele instituţiei educației sunt efectul nereuşitei 
planului psihologic în acest câmp. 

Optimizarea procesului educativ în şcoală şi în afară ei se datorează în mare 
măsură psihologiei educației şi conexiunilor ei cu alte discipline socio-umane. Cercetarea 
în plan psihologic poate modifica în sens pozitiv eficienţa şi eficacitatea activităților de 
bază (predare, învăţare, evaluare) ale procesului instructiv educativ. În acelaşi timp, 
abordarea praxiologică a procesului educativ nu poate face abstracţie de mecanismele 
psihice care guvernează individul şi procesele sale. 

Aşadar, psihologia educaţiei studiază: 

- legile activităților psihice şi psihosoaciale ale celor supuşi influențelor 
educaţionale (adică a elevilor şi dezvoltarea acestora de-a lungul vârstelor şcolare); 

- bazele psihologice ale instruirii şi educării (adică ale însuşirii cunoştinţelor, 
formării priceperilor, deprinderilor şi personalității lor - modelarea personalităţii umane); 

- fundamentarea psihologică a metodelor de acțiune şi intervenţei asupra 
dezvoltării psihice a copilului; 

- relațiile dintre educator şi educat, relaţiile dintre actele comportamentale ale 
profesorilor şi elevilor şi multitudinea variabilelor educaționale care intrevin în cursul 
proceselor interacționale din şcoală (relații profesor — elev, studiul grupului şcolar, 
orientarea şi integrarea socio-profesională). 

În concluzie, Psihologia educaţiei este o ştiinţă, un domeniu ce cuprinde noţiunile 
de „psihologie” şi „educaţie”- într-un concept integrator; este şi va rămâne una dintre 
ştiinţele educației pentru că abordează sub unghiuri psihologice condiţiile de existenţă 


şcolară ale elevului şi toate procesele sale de învăţare. 


Psihologia educaţiei studiază geneza, structura şi procesualitatea funcțiilor psihice 
umane în condițiile specifice ale activităţii de instruire şi educaţie în scopul sporirii 
eficienţei acesteia. 

Mai mult, psihologia educației cercetează îndeaproape  particularitățile 
psihologice ale personalității profesorului şi elevului, ca subiecți care interacționează în 
contextul procesului instructiv-educativ, elucidează bazele psihologice ale instrucției şi 
educaţiei ca activități care pornesc de la profesor spre elev, studiază mecanismele şi legile 
învăţării ca activitate prin care elevul preia şi îşi însuşeşte noțiunile şi cunoştinţele 
transmise de profesor. Ea este implicată în problematica cunoaşterii şi devenirii 
personalităţii elevului care învaţă şi se formează sub influența modelelor de instruire şi 


educare. 


Lecţia 2. Relaţia Psihologiei educaţiei cu alte ştiinţe socioumane 

Fiind o disciplină de graniță între psihologic şi educativ, psihologia educației se 
află în conexiune atât cu ştiinţele psihologice, cât şi cu cele educative. lată câteva 
exemplificări: 
- psihopedagogie specială - deseori profesorul se întâlneşte cu fenomene de supradotare, 
de accelerare sau retardare a dezvoltării, cauzate genetoic sau datoarate mediilor 
diferenţiate. Evident, nu numai studiile care necesită remedieri sau profilaxii, ci mai ales 
alternativele educative edecvate copiilor supradotaţi sunt studiate de psihologia educaţiei, 
fapt ce constituie un argument pentru relația dintre psihologia educaţiei şi 
psihopedagogia specială şi diferenţială; 
- psihologia socială — este subdomeniul psihologiei generale care studiază 
comportamentul individual în context social, identificând şi descifrând cauzele şi natura 
comportamentului în situaţii sociale. Astfel că, psihologia socială abordează două 
aspecte: impactul social asupra comportamentului individual şi aporturile personale în 
inițierea şi cristalizarea unor fapte sociale. Şi în acest context nu vorbim despre educaţie 
fără a exista cineva care educă şi de cineva care este educat, referindu-ne aşadar la 
grupurile umane în contexte sociale (familia, şcoala, grupul de prieteni sau de muncă, 


grup sportiv etc.). Psihologia educaţiei se preocupă şi de problemele de ordin psihic 


generate de mediul de apartenenţă al elevilor, de condiţiile familiale, de vecinătate, de 
ambianţă culturală fiind astfel în conexiune cu problemele studiate de psihologia socială; 

- psihologia vârstelor - este disciplina din cadrul psihologiei generale care 
investighează modificările psihologice care survin în viaţa individului, de la naştere până 
la moarte; Psihologia educaţiei ne spune care este scopul educaţiei, finalitatea educaţiei, 
laturile educaţiei şi care sunt metodele şi mijloacele de instruire şi educare specifice 
fiecărei etape de vârstă. psihologia educaţiei studiază problemele ce ţin de dezvoltarea 
psihică a elevilor, de particularitățile lor psihoindividuale, dar şi de caracteristicile 
grupale ale diferitelor vârste, ceea ce demonstrează relația dintre psihologia educației şi 
psihologia vârstelor. 

Psihologia educaţiei nu poate fi însă ruptă de psihologia şcolară, de problemele 
propriu-zise ale învăţării şcoalre, ale asimilării cunoştinţelor şi formării operaţiilor 
mentale, ale stabilirii erorilor tipice ale elevilor din cadrul diferitelor obiecte de studiu, 
precum şi de soluționarea diferitelor dificultăţi şi erori; problemele de evaluare a 
rezultatelor învăţării, de asigurare a învăţării eficiente a unor tehnici şi procedee de 
acțiune practică. 

Subiectul psihologiei educaţiei nu este deci numai elevul, ci subiectul uman care 
se află nu numai sub influenţa învăţării şcolare, a învăţării în general, cât mai ales sub 


influenţa orientărilor actuale şi de perspectivă ale educaţiei permanente. 


Lecţia 3: Metodele de studiu specifice psihologiei educaţiei 


Ca orice altă, ştiinţă psihologia educației dispune de un ansamblu de metode de 
cercetare şi investigare, metode comune de altfel şi altor discipline psihopedgogice, dar, 
în cadrul acesteia, vorbim de anumite particularități specifice şi modalități de aplicare şi 
utilizare a lor, în scopul cunoaşterii personalităţii elevilor. 

Faptul că subiectul cercetat îl reprezintă copilul şi nu adultul, că activitățile 
studiate sunt cele de joc şi de învățare (socială sau didactică) şi nu activităţi de muncă 
productivă, atrage după sine individualizarea metodelor. Astfel, observația din psihologia 
generală devine observație psihopedagogică în psihologia educaţiei. Alături de metodele 


împrumutate şi adaptate necesităților specifice, psihologia educaţiei îşi elaborează însă şi 


propriile ei metode cu o fizionomie distinctă şi aplicabile doar în investigarea şi 
cunoaşterea copiilor. 

Enumerăm astfel metodele cele mai frecvent utilizate de psihologia educaţiei şi pe 
care le vom analiza succint: 

-  Introspecţia; 

-  Observaţia psihopedagogică; 

- Experimentul psihopedagogic; 

-  Convorbirea; 

- Ancheta; 

- Biografia; 

- Analiza produselor activităţii; 

- Testele. 

1. Introspectția 

În psihologia generală, intropspecţia reprzintă o modalitate de concepere a 
obiectului psihologiei, îmbrăcând forma concepției şi metodei introspecției. Din 
perspectiva introspecției, psihicul este conceput ca un cerc de fenomene ce îşi ia zborul în 
ele însele, fără nici o legătură determinativă cu exteriorul. 

În psihologia educaţiei, observarea faptelor de conştiinţă de către subiectul însuşi 
trebuie să fie folosită la copil cu multă prudenţă. Introspecţia este o operație foarte 
delicată, iar copilul are tendinţa de a răspunde în sensul întrebării care i se pune: el nu are 
noțiuni corespunzătoare cuvintelor pe care le întrebuințează pentru a descrie ceea ce 
simte, iar orice verificare a mărturiei subiectului este imposibilă. 

O modalitate a introspecției este introspecția aplicată de adult în sensul că el caută 
să-şi amintească cum reacționa când era copil. 

2. Observaţia psihopedagosică 

Observaţia, ca metodă de cercetare constă în urmărirea intenţionată şi 
înregistrarea exactă, sistematică a diferitelor manifestări comportamentale ale individului 
(sau grupului) ca şi a contextului situaţional al comportamentului. 

Pentru observarea manifestărilor comportamentale, cercetătorul face apel la mai 
multe forme ale observaţiei, care pot fi clasificate după mai multe criterii, cum ar fi: 


1. Orientarea actului observaţional: autoobservaţia şi observaţia propriu-zisă; 


2. Prezenţa sau absenţa intenţiei de a observa: observatia ocazională şi 
sistematică. 

3. Prezenţa sau absenţa observatorului: observaţie directă şi indirectă; 

4. Implicarea sau nonimplicarea observatorului: observaţie pasivă şi participativă. 

5. Durata observării: observaţie continuă şi discontinuă. 

6. Obiectele urmărite: observaţie integrală şi selectivă. 

Observaţia psihopedagogică constă în urmărirea sistematică a manifestărilor 
psihocomportamentale ale copilului în condițiile activităţilor lui naturale de joc, învăţare 
şcolară şi extraşcolară. Relația observatorului cu fenomenele observate nu este 
întâmplătoare şi nici pasivă, dimpotrivă ea are un caracter intenționat, premeditat, 
observatorul fiind cel care stabileşte scopul observaţiei, cel care recepționează selectiv 
faptele, le interpretează şi sintetizează în funcţie de obiectivele propuse, dar şi de 
informaţiile de care dispune. 

Observaţia ştiinţifică, opusă celei empirice, fugitive, trebuie să conducă spre 
surpinderea esențialului, a relaţiilor semnificative existente între fenomenele observate. 
Pentru aceasta este necesar: 

a. Să se stabilească în prealabil scopul observaţiei, astfel încât în momentul 
începerii ei să ştim exact anume ce avem de observat. Cu cât trecerea de la scopurile mai 
generale ale observaţiei (observaţie pentru a şti ce se întâmplă pentru a cunoaşte copilul, 
pentru a interveni în vederea schimbării lui psihocomportamentale) la cele particulare, cu 
un fond maimare de determinare este mai firească, cu atât observaţia va fi mai eficientă. 

b. Să se apeleze la o serie de repere de control reieşite din observaţiile anterioare 
ale cercetătorului, din experienţa sa personală de viață sau din experienţa sa personală de 
viață sau din lucrările de specialitate. Aceste repere de control reprezintă 
conceptualizarea faptelor observate, altfel spus, concepte operaționale psihologice. 
Asistând la joaca unor copii în pauză, un observator poate remarca modul în care aceştia 
aleargă, vorbesc, se împing, îşi oferă jucăriile, şi le smulg unul altuia, se ceartă, se împacă 
etc. Unui observator neavizat toate aceste conduite cotidiene nu-i spun nimic. Dacă ele 
sunt însă conceptualizate în două tipuri de conduite (amicale şi ostile) şi dacă frecvenţa 
lor este urmărită în funcție de vârstă şi sexul copiilor, atunci ar putea fi remarcate o serie 


de caracteristici semnificative. 


c. Să se facă aple la unele mijloace şi instrumente tehnice auxiliare. A. Gessell a 
folosit încă din 1982 mijloace precum banda magnetică sau cinematografică pentru 
observarea conduitelor pretimpurii ale copiilor, dând astfel consistenţă cercetărilor de 
psihologia copilului şi psihologia educaţiei. 

d. Să se recurgă la modalități de evaluare a observaţiilor efectuate care să permită 
înregistrarea facilă a datelor şi apoi compararea lor. Mijlocul cel mai sigur care facilitează 
recoltarea şi compararea rapidă a datelor de observaţie îl reprezintă utilizarea unor grile 
de observaţie şi sistematizarea lor în funcţie de o serie de criterii 

e. Să se întreprindă măsuri de combatere a unor obstacole ce ar putea împiedica 
realizarea unei observaţii adecvate. 


3. Experimentul psihopedagogic 


După cum susține Leo Festinger, experimentul constă în observarea şi măsurarea 
efectelor manipulării unor variabile independente asupra variabilei dependente într-o 
situație în care acţiunea altor factori este redusă la minim. Cele mai răspândite forme de 
experiment sunt: experimentul de laborator, experimentul natural şi experimentul 
psihopedagogic. Psihologia educaţiei utilizează cu precădere ultimile două forme de 
experiment şi mai puţin experimentul de laborator. 

Experimentul natural este folosit mai ales în condiţiile familiare, obişnuite de 
viața ale copiilor, în activităţile lor de joc dau de învăţare. Semnificatuive sunt 
experimentele naturale realizate de psihologul roman Tatiana Slama Cazacu. 

Experimentul psihopedagogic este o formă particulară a experimentului natural. 
El este de două feluri: 

-  Constatativ (urmăreşte fotografierea, consemnarea situației existente la un 

anumit moment dat); 

- Formativ (ținteşte spre introducerea în grupul cercetat a unor „factori de 
progres”, în vederea schimbării comportamentelor, schimbare contatată prin 
compararea situației inițiale cu cea finală). 

Dacă intenționăm să verificăm superioritatea unui procedeu predăm la o clasă 

folosind noul procedeu şi la o alta modelul tradițional. Comparând performanţele elevilor 


înainte de introducerea noului procedeu cu cele obținute după folosirea lui şi mai ales cu 


cele de la altă clasa la care s-a predat după procedeele tradiționale, vom şti dacă noul 
procedeu este eficient sau nu. 

4. Convorbirea 

Aceasta metodă se particularizează în psihologia copilului şi educaţională după 
cum urmează: la vârste mici este recomandată folosirea ei nu ca metodă de sine- 
stătătoare, ci integrată altor metode (îndeosebi observaţiei) sau subordonarea unei 
activități pe care copilul o are de îndeplinit. La vârstele mai mari (pubertate, adolescenţă) 
atât modalitatea de desfăşurare a convorbirii, cât şi tematica ei se diversifică mult. 

5. Ancheta 

Ancheta, ca metodă desfăşurată cu cele 12 etape ale ei este mai puţin folosită în 
psihologia educaţiei, ea fiind întâlnită într-o prescurtată şi simplificată. Dintre formele ei, 
ancheta pe bază de chestionar şi ancheta pe bază de interviu, mai des întâlnită este cea de- 
a doua, care de multe ori ia forma unei conversații, a unui dialog. Foarte des utilizată este 
ancheta referitoare la opțiunile profesionale ale elevilor, în vederea realizării orientării 
şcolare şi profesionale. Important este ca paleta întrebărilor dintr-un chestionar să fie cât 
mai diversificată pentru a da posibilitatea realizării unor investigații atât intensive, cât şi 
extensive. Pe baza datelor recoltate, putem surprinde mai bine planul real şi aspirațional 
al unui elev, gradul de conştientizare a unor probleme, capacitatea sa de înțelegere. De 
asemenea, creşte posibilitatea realizării unor cercetări de tip comparativ. 


6. Metoda aprecierii obiective a personalităţii 


A fost elaborată de psihologul român Gh. Zapan, cu scopul de a surprinde gradul 
de intercunoaştere dintre membrii unui grup şi mai ales a educa capacitatea de 
intercunoaştere obiectivă a membrilor grupului, propiind-o de realitate. Metoda permite 
diagnoza rapidă a diferitelor capacități intelectuale sau caracteriale ale elevilor, oferă 
elevilor posibilitatea autocontrolului, imediat al aprecierilor, educă elevii pe direcția 
formării unor aprecieri corecte a unora în raport cu ceilalți; facilitează intercunoaşterea, 
educă la elevi curajul răspunderii. 


7. Analiza produselor activităţii - este una dintre cele mai des utilizate metode în 


psihologia educaţiei. Orice produs realizat de copil sau elev poate deveni obiect de 
investigație psihologică. Prin aplicarea acestei metode obţinem date cu privire la: 


capacitățile psihice de care dispun copiii (coerenţa planului mental, forţa imaginaţiei 


intereselor, calitatea cunoştinţelor, priceperile, deprinderilor şi aptitudinilor etc.); stilul 
realizării (personal sau comun, obişnuit), nivelul dezvoltării (înalt, mediu, slab), 
progresele realizate de învăţare (prin realizarea repetată a unor produse ale activității). 

Pentru cercetători o mare importanţă o are fixarea unor criterii după care să judece 
produsele activității. Printre acestea, mai semnificative sunt: corectirudinea, 
incorrectitudinea; originalitatea, banalitatea; complexitatea, simplitatea; expresivitatea, 
nonexpresivitatea produselor realizate. 

8. Testele 

Testele, ca metodă de psihodiagnoză, au, poate, cea mai largă răspândire în 
psihologia copilului şi pedagogică. Fiind probe relativ scurte şi standardizate, ele dau 
posibilitatea investigării rapide a însuşirilor psihice aparținând copiilor. Există teste 
pentru fiecare capacitate psihică (teste de percepţie, de atenţie, de memorie, de 
imaginaţie, de inteligenţă etc.), nu luate însă global, nediferențiat, ci dimpotrivă, pentru 
caracteristici particualre ale lor. Astfel, întâlnim teste de percepție spațială, de percepţia 
formelor, a culorilor, teste de atenţie distributivă, de atenție concentrată, teste de 
inteligență teoretică, practică, socială, verbală, numerică, tehnică etc. Aplicare lor 
serveşte la determinarea nivelului dezvoltării psihice a copiilor în vederea selecției lor 
şcolare sau în cel al orientării şcolare şi profesionale. Mult mai complicate şi dificile sunt 
testele de personalitate, care îşi propun să investigheze restoruri mai profunde ale 
copiilor, trăsături mai invizibile, adeseori mascate, necunoscute sau neacceptate de 
subiect. 

Cele mai răspândite şi uşor de aplicat şi prelucrat sunt chestionarele sau 
inventarele de personalitate. Chestionarele de personalitate pot fi bifactoriale sau 
multifactoriale. J.H. Eysenck, aplicând un chestionar ce conținea 57 de întrebări a ajuns 
la identificarea tipurilor de personalitate extrovertite, introvertite, nevrotice. Woodwoth şi 
Metheus, pe baza unui chestionar cu 76 de întrebări, au determinat 8 tendinţe 
psihonevrotice ale personalităţii (emotivitate, impulsivitate, instabilitate etc.) R.B. Cattel, 
cu un chestionar de 187 întrebări, a stabilit 16 factori de personalitate, chestionarul său 


numindu-se PF 16. 

Testele de completare sau de descripție, presupun formularea unor începuturi de 
fraze ce vizează interesele, apirațiile, convingerile, concepţiile subiectului, ce sunt mai 
apoi determinate de subiect. 

Dintre testele proiective, cele mai cunoscute sunt: Testul Roschach sau testul 
petelor de cerneală şi TAT (Testul aperceptiv 'Tematic). Semnificativă pentru dezvoltarea 
testării psihologice a copiilor este lucrarea lui Nicolae Mitrofan, Testarea psihologică a 
copilului mic ce cuprinde printre altele o colecţie de baterii de teste dintre care remarcăm: 
Testul Deer de evidenţiere a achiziţiilor în planul dezvoltării; Testul de triere (revizuit) 
pentru grădiniță şi copiii de clasa I, Testul de triere a lui McCarthy (MST); Testul Miller 
de măsurare a preşcolarilor; Inventarul pentru măsurarea dezvoltării preşcolarului; Teste 
de măsurare (tip screening) pentru arii comportamentale specifice; Testul Gessel pentru 


preşcolari;; Scalele McCarthy pentru abilitățile copiilor etc. 


Lecţia 4: Câteva contribuţii la dezvoltarea Psihologiei educaţiei ca ştiinţă 
a. Momentul Johann Friederich Herbart (1776-1841) a trăit într-o epocă în 


care dezvoltarea învățământului a impus organizarea unor instituții speciale pentru 
pregătirea cadrelor didactice şi introducerea în acele şcoli (chiar şi în Universități) a 
pedagogiei ca disciplină de învățământ. El chiar a fost profesor de pedagogie, ceea ce l-a 
determinat să caute un temei ştiinţific disciplinei pe care o slujea. Astfel că, în încercarea 
sa, pe de o parte se sprijinea pe ideile valoroase ale predecesorilor săi (Comenius), dar şi 
pe construcţiile filosofice ale lui Kant şi Hegel. Primul mare proiect de desprindere a 
pedagogiei de ansamblul cunoştinţelor despre om este realizat de J.Fr. Herbart. Ideea unei 
pedagogii înţeleasă ca ştiinţă independentă este formulată în 1806, anul apariţiei 
„Pedagogiei Generale” şi este deplin fundamentată în 1835, anul apariției lucrării 
„Prelegeri Pedagogice”. Desigur, existaseră şi până atunci teoreticieni în sfera educaţiei 
(J. Locke, J.J. Rousseau, I.H. Pestalozzi, Froebel etc.), dar nu şi intenţia de a elabora o 
disciplină de sine stătătoare denumită pedagogie. 


În concepţia lui Herbart, pedagogia depindea: 

- de filosofia practică (etică), care ne arată scopul educaţiei. Potrivit eticii, faptele 
oamenilor sunt corecte dacă corespund celor cinci idei morale fixate de Herbart şi anume: 
libertate interioară, bunăvoință, perfecţionare, dreptate şi echitate. 

- de psihologie, care ne arată „calea” de realizarea a educaţiei. Teoria psihologică a lui 
Herbart a fost elaborată în strânsă legătură cu sistemul său filosofic. Potrivit concepției 
sale, lumea era constituită din entități, pe care le-a numit reale. Varietatea lumii se 
explică prin multitudinea de combinaţii a realelor. Chiar şi sufletul era considerat tot o 
reală. Din contactul, după anumite reguli, sufletului cu relelalte reale (adică cu lumea 
înconjurătoare) rezultau reprezentările (senzaţii, percepții, noțiuni, imagini etc.). Mai 
mult chiar, şi sufletul se formează pe măsură ce se amplifică relațiile omului cu lumea şi 
se acumulează noi reprezentări. Din asocierea (combinarea) reprezentărilor rezultă 
întreaga varietate a vieții umane interioare (nu numai cea intelectuale, ci şi cea afectivă, 
sau care ține de voinţă etc.). 

Chiar dacă, aşa cum am mai spus, ideile lui Herbart despre educaţie se sprijină pe 
concepția etică şi psihologică, alteori se întemeiază pe observaţii pertinente asupra vieții 
psihice a individului (a copilului) şi asupra procesului de instruire. 

Important rămâne faptul că Herbart a înţeles că cele două baze ale pedagogiei 
erau strict necesare. O bază era, desigur, filosofia, care cuprinde concepții educative 
uneori bine conturate, în primul rând „scopurile” educației, care astăzi fac obiectul 
oricărei concepţii curriculare. A doua era psihologia, care trebuia să arate calea pentru a 
realiza anumite scopuri sau obiective. Sub raport teoretic, Herbart consideră că fără o 
concepție (fie ea şi „construită”) nu poate fi vorba de o pedagogie deplin fundamentată. 
Pe de altă parte, orice concepție psihologică pusă în practică suferă transformări ce sunt 
impuse de viaţă. În cazul lui Herbart, tocmai aceste „adaosuri” au constituit tăria 
concepției care a dominat multă vreme pedagogia. Unul dintre aceste „adaosuri” este 
„apercepția”. Pentru Herbart, apercepţia este procesul de integrare a noilor reprezentări 
în sistemul celor vechi care ar trebui, fireşte, actualizate, reprezintă integrarea noului în 
ceea ce deja se cunoaşte, un proces deci de organizare, aceasta fiind însăşi esența 
învăţării. Conceptul de apercepție (concept central în teoria didactică a teoreticianului 


german) este deplin valabil şi astăzi, el reprezentând chiar varianta învăţării optime, căci 

doar integrarea a ceea ce este nou în structurile vechi, existente, legarea de ele, asigură 
durabilitate instruirii. 

Pornind de la această regulă psihologică, bazându-se pe teoria apercepției şi a 
atenției involuntare, Herbart a elaborat teoria lecţiei. El formulează o altă concluzie 
didactică, valabilă până azi: o lecție trebuie să înceapă cu readucerea în minte a unor idei 
cunoscute deja, care se leagă firesc de noile idei ce urmează a se însuşi. Aceasta este, de 
fapt, metoda captării atenției şi a deşteptării interesului pentru ceea ce urmează a se 
preda la lecție, adică atenția involuntară, atât de importantă pentru instruire. De altfel, 
atenția începe prin a fi voluntară şi, dacă lecţia este corect condusă, se ajunge la atenția 
involuntară, aceasta fiind cea mai productivă (vorbim aşadar de pregătire aperceptivă). 

Un alt element central al didacticii herbartiene îl constituie momentele (etapele, 
sevcenţele) lecţiei, celebrele „trepte formale" herbartiene. Acestea sunt: 

- redeşteptarea vechilor reprezentări şi revigorarea lor; 
- predarea noilor informaţii în paşi mici; 

- evidenţierea ideilor principale; 

- formularea definiției (sau a concluziilor); 

- aplicaţii practice. 

Cu ultima cerință a unei lecţii se încheie procesul de amplificare a structurii 
organizaționale a cunoştinţelor. Aplicațiile practice vor arăta dacă elevul a însuşit 
esenţialul, dacă este capabil de transfer la alte situaţii. „Treptele herbartiene” au 
contribiut la dezvoltarea teoriei sistemului de instruire pe clase şi lecții, oferind cadrelor 
didactice o tehnică de instruire care îngăduia organizarea unei activităţi sistematice a 
elevilor îndeplinită zilnic cu succes. 

Schema psihologică a lui Herbart a dominat secolul XIX şi a fost urmată de cele 
ale „Şcolilor noi". Cauzele succesului didactic al concepției lui J.Fr. Herbart sunt 
numeroase. În acest context vorbim pe de o parte despre corectitudinea şi eficienţa 
modului de a gândi învăţarea pornind de la apercepţie, la integrarea noului în structuri 
vechi, iar pe de altă parte despre posibilitatea transformării acestei cerințe într-o 
tehnologie didactică simplă, eficientă şi relativ riguroasă, chiar dacă redusă doar la 


nivelul unei lecții. 

Nu în ultimul rând, potrivit concepției lui J.Fr.Herbart, pedagogiei îi sunt proprii 
trei noțiuni fundamentale: 
- guvernarea — constând în supravegherea permanentă a copilului, supraveghere însoțită 
de porunci şi interdicții severe, dar şi de iubireastfel încât copilul să ajungă să asculte şi 
să înţeleagă fără ca educatorul să mai apeleze la constrângere; 
- învățământul — înţeles ca o formă de activitate (ocupaţie) a copilului. Un astfel de 
învățământ prin care copilul devine mai bun a fost denumit de Herbart învățământ 
educativ, concept preluat mai târziu de pedagogia postherbartiană a secolului XX; 
- educația morală — rolul ei fiind dublu, pe de o parte de a stimula voinţa copilului spre 
acțiuni pozitive şi, pe de altă parte, de a o frâna de la acțiuni negative. Potrivit lui 
Herbart, binele şi răul trebuie cunoscute prin experiență proprie. 

Concluzii: 

v J.Fr.Herbart a fost în egală măsură pedagog, filosof şi psiholog, iar combinarea 
acestor ştiinţe se află la baza celei pe care o propune Herbart şi anume pedagogia, de fapt, 
o pedagogie experimentală, în sensul epocii în care a trăit, mai puţin riguroasă, dar bazată 
mai ales pe observație şi experiență. 

Y Herbartianismul reprezintă aşadar un curent pedagogic care a preluat şi dezvoltat 
ideile lui J.Fr. Herbart, căutând să le aplice în activitatea educativă practică. Herbart a 
contribuit la desfăşurarea sistematică a procesului de învățământ, însă, datorită 
intelectualismului său exagerat, datorită faptului că metodele coercitive propuse de el duc 
la înnăbuşirea individualității copilului, Herbart a fost şi criticat. Limitele sesizate de 
„Şcoala nouă" vor fi însă reale şi recunoscute azi: abuzul de expunere, activismul limitat, 


individualizarea slabă a instrucției etc. 


b. Pedagogia experimentală 
(Momentul Ernst Meumann, Wilhelm August Lay, Alfred Binet) 
$ Curând după crearea primelor laboratoare de Psihologie experimentală 
(înființate de Wundt — 1878, Th.Ribot — 1885), în domeniul pedagogiei a apărut o 
puternică reacție faţă de ceea ce pe atunci se numea „pedagogie filosifică” şi asta 
deoarece veche pedagogie se baza pe simple observaţii, neverificate pe cale 


experimentală. Din nevoi fireşti, pedagogia a fost obligată să elaboreze o psihologie sau 

cel puţin să şi-o imagineze pentru a putea să lucreze cu copiii. În fond, Johann Friedrich 
Herbart nu făcuse altceva decât să contureze o astfel de psihologie pe care îşi construieşte 
propria lui concepție educativă şi, de unde puteau veni elementele construcției dacă nu 
din filosofie şi din observaţie? Astfel că, tocmai pentru a asigura pedagogiei un temei 
ştiinţific, noua orientare face ca experimentul să devină metoda fundamentală de 
investigaţie a fenomenului paideutic (paideia se traduce prin educaţie, concepţie 
educativă în Grecia antică, având ca scop realizarea personalității armonioase, printr-un 
complex de acțiuni sau procese educative ce urmăreau formarea unor deprinderi estetice, 
intelectuale, fizice, necesare integrării individului în viaţa socială. Termenul a fost pus în 
circulație de Werner Jăger, în lucrarea Paideia, apărută între anii 1934-1945). 

Este adevărat, la cumpăna secolelor XIX-XX, practica şcolară se simţea derutată 
de multitudinea ideilor pedagogice (unele chiar contradictorii), ceea ce a dus la nevoia 
unei teze confirmată pe cale experimentală. Succesul contribuției lui Ernst Meumann 
(1862-1915) s-a datorat aşadar nu numai acestor surse, ci şi unei a treia, cea 
experimentală, pe care el a promovat-o cu rigoare, depăşindu-l mult, în această privinţă, 
pe J.Fr.Herbart. Meumann trage concluziile necesare în ceea ce priveşte pedagogia, astfel 
că a întemeiat, în 1905, împreună cu Wilhelm August Lay, o revistă specială destinată 
preocupărilor experimentale, care s-a numit Pedagogie experimentală (Die 
experimentelle Pedagogik). În jurul ei au grupat nume celebre, ca cele ale lui 
H.H.Goddard, C.H. Judd etc. (în paginile revistei întemeiate de el întâlnim teme precum: 
„Contribuţie experimentală la studiul aptitudinilor intelectuale”, „Contribuţii la 
cunoaşterea fizică şi psihică a copilului de 6 ani, la intrarea sa în şcoala primară” şi 
altele). 

În cercetările experimentale desfăşurate, E.Meumann a respectat regulile 
cunoscute: tema bine conturată, acoperire totală a factorilor implicați, concluzii limitate, 
dar ferme, având în centrul preocupărilor studiul memoriei şi mai ales al atenţiei. 

$ Alt reprezentant de seamă al pedagogiei experimentale Wilhelm August 
Lay (1862-1926) a adăugat teoriei bazată pe cunoaşterea copilului pe cale experimentală 
un nou element, respectiv analiza fenomenelor biologice. El considera că procesul 


educativ reprezintă: 

- un şir de influenţe (excitaţii) venite din mediul înconjurător sau produse de 
educator; 

- acțiunea de prelucrare a acestora; 

- reacțiile şcolarilor. 

Potrivit lui W.A.Lay, educaţia trebuie să-l pregătească pe copil pentru reacții 
adecvate față de mediu, deci pentru acțiune, pentru „luptă”. Tocmai de aceea, pedagogia 
lui Lay s-a numit pedagogia acțiunii. El era de părere că copilului trebuie să i se ofere 
posibilitatea de a se exprima prin diverse forme de activitate (dans, cântec, desen, sport, 
îngrijirea plantelor şi animalelor, prin efectuarea de experienţe). 

W.A. Lay publică, încă în 1903, o Didactică experimentală şi o Pedagogie 
experimentală, la trei ani după cea a lui Meumann (1908), depăşindu-l pe Meumann în 
multe privinţe: în primul rând în ceea ce priveşte trecerea concepției sale în practica 
şcolară. El este, de fapt, întemeietorul „Şcolii acţiunii”. 

+ O altă figură interesantă şi importantă a pedagogiei psihologice este Alfred 
Binet (1857-1911). Prin lucrarea sa Oboseala intelectuală (1898) acesta a acuzat „vechea 
pedagogie” că operează cu afirmaţii necontrolate, că înlocuieşte cercetarea faptelor cu 
discursuri, practica cu teoria. În Studiul experimental al inteligenței (1903), el oferă o 
serie de probe prin care se poate măsura nivelul de dezvoltare al inteligenţei. 

Potrivit lui Binet, vârsta mentală (sau intelectuală, mintală, V.I.) = vârsta ce 
exprimă dezvoltarea intelectuală a unui copil, măsurată cu ajutorul probelor psihometrice 
(a testelor de inteligență). 

© Exerciţiu: 

De exemplu, un copil de 7 ani rezolvă toate probele vârstei sale (pentru fiecare an 
trebuie să treacă 6 teste) şi încă 4 (din cele 6 alocate vârstei de 8 ani). => V.I. = 7,67 
pentru că: 4/6 = 0,67 

-dacă 6 probe corespund la 12 luni 

- 4 DIODE n cotei piei ? luni 

8 luni => acel copil are vârsta cronologică de 7 ani 
şi 8 luni. 


Cu ajutorul V.I. calculăm coeficientul de inteligență (Q.1.): 

Q.l. = vârsta mentală x 100 


vârsta cronologică 


Setului de teste pe care copilul trebuia să le rezolve, Binet i-a dat denumirea de 
scară metrică a inteligenței. În lucrarea sa Idei moderne asupra copiilor, Al. Binet a adus 
contribuții importante privind dezvoltarea copilului din punct de vedere fizic şi psihic 


(inteligență, memorie, aptitudini, învățare etc.). 


Concluzii: 

Y Dintre adepţii de seamă ai pedagogiei experimentale s-au remarcat, Ernst 
Meumann şi Wilhelm August Lay (Germania), Alfred Binet (Franţa-care l-a avut 
colaborator apropiat pe românul Nicolae Vaschide); Stanley Hall (S.U.A.) şi alții. 

y Dezvoltarea psihologiei educaţionale a captat un impuls puternic datorită 
lucrărilor lui E. Meumann şi A. Binet, primul fiind considerat spiritul cel mai 
proeminent dintre toți fondatorii experimentale, iar cel de-al doilea fiind autorul primei 
scale metrice a inteligenţei, un instrument pertinent pentru psihometrie, psihodiagnoză şi 
testare psihologică. 

vV Pedagogia este ştiinţa educaţiei. În concepţia lui Emile Durkheim, educaţia este 
acțiunea exercitată de către generaţiile anterioare asupra celor care nu sunt încă mature 
pentru viața socială. Pedagogia a fost considerată uneori o „psihologie aplicată” (C. 
Narly, Pedagogie generală, Editura Didactică şi Pedagogică, Bucureşti, 1996). Ernst 
Meumann, în interpretarea aceluiaşi C. Narly, consideră că pedagogia este o psihologie 
experimentală, chiar dacă nu este reductibilă la aceasta din urmă. 

v Termenul de pedagogie psihologică a fost utilizat de A. Binet. Pentru el 
pedagogia psihologică era, ca şi pentru noi, o extindere a pedagogiei spre cunoaşterea 
„obiectului” educaţiei — copilul - în laborator sau în afara lui. Reprezentanții de seamă ai 
pedagogiei psihologice pe latură speculativă sunt numeroşi în mai toate curentele mari de 
gândire; pe latură experimentală, capul de serie îl reprezintă S. Hall, E. Meumann, A. 
Binet etc. iar, în contemporaneitate, acei psihologi şi pedagogi de care se leagă marile 
aplicaţii practice în domeniul psihologiei învățării. Cum se arată în Dicționarul 


pedagogic de sub redacția lui I.A. Kairov, atât pedagogii, cât şi psihologii au susținut că 

activitatea de instruire şi educație trebuie organizată pornind de la studierea copilului 
(p.1067). Şi mai clare devin lucrurile dacă înţelegem faptul că aşa cum sociopsihologia 
realizează puntea necesară între sociologie şi psihologie din perspectiva sociologiei, 
pedagogia psihologică face acelaşi lucru în domeniul educaţiei, de data aceasta puntea 
fiind între pedagogie şi psihologie (a vârstelor, a învăţării etc.). 

V Pedagogie experimentală - termenul a apărut concomitent cu cel de psihologie 
experimentală. Dar, aşa cum remarcă G.de Landsheere, în SUA, oricine ar întreba de 
existenţa laboratoarelor de experimental pedagogy ar fi cu greu înțeles. Există „Şcoli 
experimentale” (laboratory schools), unde se face „cercetare educaţională” (educational 
research), cu un sens mult mai larg decât cel de „pedagogie experimentală” (Gilbert de 
Landsheere, Istoria universală a pedagogiei experimentale, Editura Didactică şi 
Pedagogică, R.A., Bucureşti, 1993, p.26). 

{ Pedagogie experienţială este forma „primitivă” a pedagogiei experimentale. 
Temenul a fost adoptat definitiv de R. Buyse după cel al lui G.de Landsheere, dar fusese 
utilizat mai de mult de către W. James, E. Claparède etc. „Această pedagogie (cităm după 
acelaşi G.de Landsheere, p. 29) se inspiră în acelaşi timp din clarviziunile de geniu ale 
pedagogilor clasici şi din intuițiile propriilor săi reprezentanţi de seamă”, care porneau, 


fireşte, de la cercetarea incompletă şi empirică a faptelor. 


c. „Educaţia nouă” în pedagogie. Momentul „Şcoala activă" 


Pedagogia psihologică clasică, indiferent cum ar fi fost înţeleasă (ca o pedagogie 
psihologică experimentală sau experienţială) nu putea duce prea departe. Fenomenul 
educativ era prea complex pentru a putea fi raționalizat pe baza unor cercetări 
experimentale puţin evoluate şi a unor concepții relativ rudimentare privind psihologia 
copilului. Ea nu putea „detrona” nici tradiția, majoritatea şcolilor rămânând herbartiene. 
Nevoia de progres era însă acută şi dacă ea nu putea fi satisfăcută de pedagogia 
experimentală (experienţială) tradițională, alte căi rămâneau deschise. Desigur, şcoala 
continua să meargă pe drumul ei, dar era deplin rațional să se încerce şi alte soluţii, chiar 
dacă „insular” la început. Baza acestor încercări nu mai putea fi nici exclusiv pedagogică 
(fie şi o pedagogie cu intenţii experimentale), nici numai psihologică, deoarece nici 


psihologia nu acumulase suficiente certitudini ştiinţifice pentru a prelua pe cont propriu 

procesul de educaţie. O anumită discontinuitate în gândirea pedagogică devine inevitabilă 
şi unul din efectele practice ale acesteia este apariţia „Școlii active”. Aceasta este 
eterogenă ca origini şi concepții, dar ceva îi dă unitate şi acest ceva este „centrarea pe 
copil”. Astfel îşi face apariţia o nouă ştiinţă - pedologia (ştiinţa copilului), care şi-a 
propus să „adune” tot ceea ce ofereau testele: cunoaşterea vârstei intelectuale şi diagnoza 
inteligenței, dar şi alte realizări ale diferitelor ştiinţe. Pedologia, ca ştiinţă, nu s-a 
menţinut, dar pedocentrismul, adică centrarea pe copil, a rămas una din cerințele 
educaţiei până azi. S-a adăugat studiul relației şcoală-societate, care devine un adevărat 
curent socio-educativ încă din anii '30. 

Astfel că, încă din primii ani ai deceniului al treilea au avut loc o serie de 
manifestări şi inițiative cu scopul de a răspândi şi consolida ideile fundamentale ale 
educației noi. Aşa încât, în acelaşi an, 1921, au avut loc Congresul Internațional al 
Educației Noi, constituirea Legii Internaţionale pentru Educaţia Nouă, înfiinţarea revistei 
Pentru Era Nouă (puur | 'Erre nouvelle). 

În anul 1925, din iniţiativa a doi reprezentanţi ai educației noi, respectiv Adolphe 
Ferrière şi P.Bovet a luat ființă Biroul Internațional al Educaţiei (B.L.E.), cu scopul de a 
se alcătui o documentare mondială asupra problemelor educaţiei şi pentru stimularea 
schimbului de experiență între țări. 

Unul dintre cei mai activi reprezentanţi ai educaţiei noi a fost elveţianul Adolphe 
Ferrière (1879-1961), care a opus şcolii tradiționale o şcoală nouă, pentru care a adoptat 
termenul de Școală activă. La baza metodelor de predare-învăţare era metoda activă, la 
care se adăuga spiritul de cooperare (munca pe echipe). 

O remarcă pe deplin îndreptățită a fost aceea cum că cine zice „şcoala activă” zice 
Ad. Ferrière, şi cine zice Ad. Ferrière zice „şcoala activă”. Potrivit concepției sale, 
această şcoală nouă, activă, punea în valoare spontaneitatea constructivă a copilului, forţa 
sa creatoare, realizând aşa-numita „selecție naturală”, potrivit capacităților fiecăruia 
dintre elevi. Şcoala trebuia să ofere un mediu educativ, astfel încât să fie satisfăcute 
trebuinţele generale şi specifice ale celor pe care îi avea în grijă, asigurând dezvoltarea 
lor fizică, intelectuală şi morală. 

Şcoala, prin aşezarea şi organizarea ei, trebuie: 


- să satisfacă nevoia copilului de aer, lumină şi mişcare; 

- să stimuleze interesele corespunzătoare vârstei copiilor; 

- să-i sprijine pe elevi pentru cercetarea concretă, astfel încât să fie capabili de 
generalizări (de la concret la abstract, de la simplu la complex, de la particular la 
general). 

Ad. Ferrière era de părere că „nu trebuie să acționezi asupra copilului, ci să 
stimulezi copilul să acţioneze el”. Fără aceasta, nu există Școala Activă. 

În ceea ce priveşte educaţia morală, accentul se punea pe mediul social bun, 
sănătos, care să-i ofere copilului „binele” şi „ordinea” de care are nevoie, sub îndrumarea 
educatorilor. 

Preţuind activităţile practice (de genul tâmplărie, ceramică, grădinărit etc.), Ad. 
Ferrière a făcut din organizarea atelierelor, a micilor ferme de creştere a animalelor, 
punctul central al Școlii active, ceea ce i-a determinat pe unii practicieni să pună semnul 
egal între şcoala activă şi activitatea practică. Evident, acest fapt a condus la o 
subapreciere a pregătirii teoretice, tendință mult criticată în acea vreme, unul dintre ei 
fiind chiar E. Claparede. 

În deceniul al treilea, au început să-şi desfăşoare activitatea practică sau 
experimentală noii reprezentanți ai Şcolii active: Henri Wallon, Jean Piaget, G. 
Kerschensteiner (în Germania - această şcoală numindu-se Școala muncii, care avea la 
bază faptul că instrucţia trebuie să se îmbine cu munca productivă şi cu pregătirea pentru 
muncă). 

În fine, „Școala activă" a fost definită de H. Marison, încă din 1888, ca fiind un 
curent nou de instruire şcolară, care urmărea mobilizarea permanentă a interesului 
elevilor, prin folosirea tehnicilor pedagogice care să-i incite. Este vorba despre: 

- Exersarea inteligenţei prin modul în care se intră în relații cu ei; 

- Participarea prin răspunsuri la elaborarea propriului ansamblu de cunoştinţe; 

- Experimentarea concretă a realității lucrurilor înainte de inițierea în nomenclatorul lor 
abstract. 

Începând cu anul 1919, pedagogii genevezi ai Institului J.J. Rousseau consideră 
elevul ca fiind „actorul” care determină propria instruire. Proiectul educativ, care 
porneşte din acest punct, se bazează pe o psihologie a copilului, ruptă de senzualismul 


metodelor intuitive şi care consideră „operaţiile subiectului” ca esențiale în formarea lui. 

Teza aceasta (după D. Hameline), este proclamată de E. Claparăde şi se desăvârşeşte în 
opera lui Jean Piaget şi a piageticienilor. 

Ideile promovate de „şcolile noi”, interesul pentru cunoaşterea copilului (interes 
stimulat de pedagogia existentă şi de pedagogia experimentală a acelei vremi), trecerea la 
un nou sistem educaţional centrat pe copil, toate acestea au determinat aşadar apariția 
unei noi orientări ce poartă denumirea de „educaţie nouă”, ai cărei teoreticieni de seamă 
au fost John Dewey, Maria Montessori, Edouard Claparède şi Ovide Decroly. 
Înregistrând în scurt timp o largă recunoaştere teoretică, „educaţia nouă” a devenit (în 
prima jumătate a sec. XX) cel mai puternic curent pedagogic (mai ales în Europa şi în 
America). 

Principiile (tezele) fundamentale ale „educaţiei noi” sunt: 

- Activitatea practică constituie sursa principală de cunoaştere a copilului; 

- Procesul instructiv să se desfăşoare sub semnul satisfacerii unor rrebuințe de 
cunoaştere; 

- Interesul copilului reprezintă criteriul principal în organizarea conținutului 
învățământului şi a procesului de instruire; 

- O educaţie autentică se realizează numai în condițiile unei depline libertăți a 
copilului, 

-  Educatorul să organizeze un mediu favorabil (propice) pentru manifestarea 
tendinței spre activitate a copilului şi a intereselor sale; 

Æ John Dewey (1859-1952) a fost primul care a deschis perspectivele 
educaţiei din sec.XX, remarcabil filosof şi pedagog nordamerican. 

Ca filosof — a aparţinut curentului pragmatist (pragma=acţiune). Potrivit acestei 
filosofii, nu se poate spune despre o idee că este adevărată, ci că devine adevărată în 
cursul acţiunii pe care cineva o desfăşoară, în măsura în care se dovedeşte utilă, 
avantajoasă. 

Astfel, teoria lui Dewey asupra instruirii are la bază experiența — înţeleasă ca o 
interacțiune a individului cu mediul. În timpul acumulării experienţei au loc două 
procese: 


- acțiunea — duce la o modificare a mediului; 

- cunoaşterea — dobândită în procesul acţiunii şi care duce la modificarea 
comportamentului. 

Ca pedagog, în anii în care J.Dewey începuse să se afirme ca teoretician al educaţiei, 
în domeniul pedagogiei existau două concepţii cu privire la esenţa fenomenului paideutic 
şi anume: una considera educaţia ca un proces de dezvoltare a forțelor interne ale 
individului, independent de condiţiile sociale; cealaltă reducea educaţia la un proces de 
adaptare a individului la cerinţele sociale. 

© Pentru că prima concepţie nu lua în considerare trebuinţele societăţii, iar cealaltă 

pe cele ale individului, Dewey şi-a propus să depăşească această opoziţie. Astfel, 

potrivit concepției lui Dewey, procesul educativ cunoaşte două dimensiuni: 

a. una psihologică 

b. alta sociologică 

Dezvoltarea potenţelor individuale devine posibilă numai în condiţiile existenţei 

unui mediu social adecvat trebuințelor interne ale copilului. Cele două dimensiuni se 

întrepătrund, se condiționează reciproc. 

Mai mult, potrivit teoriei sale, Dewey considera că educaţia reprezintă un proces 
de creştere, adică de readaptare a activităţii individului la noi condiţii, un proces de 
organizare şi reorganizare a experienței, cu scopul de a stimula capacitatea de readaptare 
a individului. Astfel, scopul educaţiei coincide cu organizarea şi reorganizarea 
experienței. 

Dar ce se întâmplă în şcoală? Şcoala tradițională mai întâi îl introduce pe copil 
într-un mediu „artificial” (în teorie, ştiinţă) şi abia după aceea îi permite să desfăşoare o 
activitate practică. Or Dewey este de părere că orice teorie trebuie pregătită şi dobândită 
printr-o activitate practică, astfel elevii se vor instrui lucrând, vor învăţa făcând (engl. 
„learning by doing”). Şcoala trebuie să asigure copilului continuarea experienţei trăite de 
el în viaţa de familie. Prestaţia şcolii nu se poate limita la pregătirea pentru viaţă, şcoala 
trebuie să devină viața însăşi, adică o societate în miniatură în care viaţa se trăieşte, nu se 
învaţă din cărți. Astfel, copilul (aviz -şi studentul-) trebuie să desfăşoare numeroase şi 


variate activități practice, cu scopul de a-şi satisface multitudinea de trebuinţe. 

Aşa se explică locul fundamental pe care îl ocupă metoda problemei 
(problematizarea) în teoria didactică a pedagogului american. Potrivit lui Dewey, etapele 
însuşirii metodei problematizării sunt: 

a. crearea unei situaţii problematice empirice, foarte apropiată de experienţa 
de viaţă a copilului; 

b. începând să lucreze, copilul se confruntă cu obstacole nebănuite; el va 
sesiza dificultățile şi astfel va conştientiza problema; 

c. apare necesitatea valorificării experienţei trecute şi a obținerii unor noi 
informaţii pentru rezolvarea problemei; 

d. ansamblul informațiilor deţinute permite formularea unor ipoteze şi se 
imaginează consecinţele; 

e. se alege ipoteza şi se verifică eficienţa ei. Dacă aceasta se confirmă, 
devine o nouă cunoştinţă, un nou adevăr, un instrument de acțiune în viitor. 

Astfel, învăţarea nu mai are aspectul unor acumulări de cunoştinţe, ci 
dobândeşte caracterul unei reale descoperiri. 

Care este diferența dintre didactica lui Dewey şi cea a lui Herbart? 

Herbart situa activitatea practică după achiziția cunoştinţelor teoretice (după 
predare), spre deosebire de Dewey, care aşază activitatea practică în partea de început a 
actului de instruire, reprezentând, după opinia sa, principala sursă de cunoaştere. 

Desigur, au apărut şi unele critici (încă din anii '20). Obiecţiile au fost multiple: 
se insistă pe situația de «cercetător» a elevului, se renunţă la instruirea sistematică, dar, 
chiar dacă treptat, entuziasmul pentru teoria pedagogică a lui Dewey a scăzut, el 
rămânând unul dintre cei mai remarcabili reprezentanți ai pedagogiei secolului XX. 

Æ Maria Montessori (1870-1952) şi-a început activitatea ca medic pediatru, 
pentru ca apoi să se ocupe de copiii cu handicap intelectual, cărora le-a acordat asistență 
pedagogică. Rezultatele, surprinzător de bune, pe care le-a obţinut în urma aplicării unor 
metode speciale, au încurajat-o să încerce eficiența lor şi în educarea copiilor cu 
dezvoltare intelectuală normală. Aşa a apărut prima „Casa dei bambini” (1907), adică 
Şcoala Montessori pentru copiii de vârstă preşcolară sau „Casa copiilor” (grădiniţa) — 


care a deschis drumul unor inedite şi numeroase cercetări în domeniul pedagogiei 

preşcolare, cercetări care au adus o substanțială contribuţie la constituirea mişcării 
pedagogice de la începutul secolului XX numită Educaţia Nouă. 

Ideile montessoriene s-au impus şi au cunoscut o largă răspândire nu numai în 
Europa, dar şi în America şi Asia, devenind un autentic curent pedagogic. Astfel, au avut 
loc numeroase Congrese internaționale montessoriene (între anii 1929-1934) prezidate 
chiar de către Maria Montessori, care au contribuit şi mai mult la răspândirea concepției 
promovate de pedagogia italiană. 

Potrivit concepției Mariei Montessori — dezvoltarea ființei umane nu este 
consecinţa acțiunii unor stimuli exteriori, ci a unor impulsuri interioare naturale, numite 
de ea „germeni misterioşi”, ce acționează sub imperiul anumitor legi. Perioada de creştere 
a ființei umane (îndeosebi în prima ei parte, adică până la 6 ani) este marcată de 
sensibilități speciale, ceea ce a determinat-o pe M.Montessori s-o numească „perioadă 
senzitivă”. Dacă pe parcursul acestei perioade copilului i se oferă posibilitatea 
desfăşurării unor activități adecvate trebuințelor interne, atunci se creează acestuia 
condiţii propice pentru dezvoltare. Dacă nu se intervine, dacă trebuinţele nu-i sunt 
satisfăcute, copilul nu se mai afirmă, ceea ce va avea repercursiuni şi in viitor. Aşadar, 
dezvoltarea fizică şi psihică a copilului este dependentă de gradul de satisfacere a 
instinctelor sale. 

Potrivit concepției Mariei Montessori — copilul, stimulat de trebuinţe interioare, 
„absoarbe” din Jur tot ceea ce îi este necesar. De exemplu, în jurul vârstei de 4 ani copilul 
manifestă un interes cu totul special pentru descifrarea şi învăţarea literelor şi, dacă i se 
pun la dispoziție astfel de materiale (litere în relief, decupate, colorate etc.), sub îngrijirea 
atentă a adultului el va ajunge, aproape în mod spontan să citească. Dacă tendinţa nu-i 
este satisfăcută la timp, interesul copilului dispare. Tot din impulsuri interioare se învață 
şi limba, numeraţia, scrisul etc., fapt pentru care autoarea a ajuns la concluzia că nu 
adultului i se datorează dezvoltarea şi formarea copilului, ci copilul se formează şi 
devine adult prin propriile sale impulsuri (e adevărat, sub ocrotirea şi îngrijirea 
adultului). Astfel, educatorul nu trebuie să intervină, ci doar să creeze mediul convenabil 
trebuințelor copilului. Prin grija educatorului, mediul se adaptează copilului (vezi în 
grădiniță, de exemplu, dimensiunea meselor, a scăunelelor, a dulapurilor, a materialelor 


didactice etc, adecvate vârstelor preşcolarilor). 


24 


Pedagogia italiană face ca ideea de libertate a copilului să devină principiul 
fundamental. Copilul este liber atunci când se poate manifesta potrivit cerințelor naturii 
sale, iar cine respectă copilul şi natura copilului, respectă şi libertatea lui. (acest 
principiu este respectat prin dreptul copilului de a-şi alege ocupațiile). 

Pentru a determina calitățile stimulilor adecvaţi diverselor „perioade senzitive”, 
Maria Montessori a iniţiat numeroase cercetări experimentale, în special pe copii cu 
vârsta cuprinsă între 0-6 ani — pentru care a elaborat materiale didactice adecvate fiecărui 
simţ ( de exemplu, figuri geometrice de mărimi şi culori diferite care solicitau şi stimulau 
pe copil să le mânuiască). 

Ce tipuri de activități se desfăşurau în aşa-numitele „Casa dei bambini” ? 

- Exerciţii fizice —exerciţii de respiraţie, marşuri, mânuirea obiectelor care coordona şi 
armoniza mişcările corpului etc.; 

- Activități practice — prin care se perfecționa sensibilitatea tactilă, se formau deprinderi 
elementare de lucru şi se cultiva spiritul de ordine, curăţenie, de întrajutorare etc.; 

- Exerciţii senzoriale şi de educație intelectuală — folosirea de materiale didactice 
montessoriene, combinarea şi compararea lor după diverse criterii etc. 

Odată încheiată perioada de dezvoltare a simţurilor, urmează etapa instruirii — în 
care locul central îl ocupă învăţarea şi consolidarea cititului şi a scrisului. Prin metoda 
analitică impusă de M. Montessori, copiii învățau mai întâi elementele componente ale 
literei, apoi litera, silaba, cuvintele etc. 

Referindu-se la educația şcolară, Maria Montessori era de părere că promovarea 
elevului dintr-o clasă în alta însemna trecerea sa spre un grad mai înalt de independență. 
Procesul de educaţie reprezenta o succesivă ridicare, prin efort propriu, spre treptele 
superioare de independenţă. 

Oricum, teoria educaţiei preşcolare contemporane conţine numeroase elemente de 
origine montessoriană, iar unele sugestii ale autoarei pot fi încă valorificate. 

$ Edouard Claparède (1873-1940) s-a dedicat psihologiei experimentale, 
aducând contribuţii la conturarea şi afirmarea educaţiei noi. Afirmarea lui E. Claparède în 
domeniul teoriei educaţiei s-a produs la Congresul Pedagogic de la Geneva din 1907. El 


avea în vedere o şcoală care, prin organizare, metode şi conţinut, să asigure fiecărui elev 

posibilitatea de a progresa în ritmul său propriu şi care să îndeplinească următoarele 
caracteristici: 

- să fie alcătuită din clase omogene (acelaşi nivel al potenţialului intelectual sau foarte 
apropiat); 

- clasele să fie mobile (structurate pe obiecte de învățământ, un elev putând participa şi la 
orele clasei de matematică, dar şi la cea de istorie, de exemplu); 

- introducerea sistemului opțional (elevii să-şi aleagă un număr de obiecte de învățământ, 
potrivit înclinațiilor şi preocupărilor sale). 

Numele lui Ed. Claparède este legat de teoria educației funcționale, potrivit căreia 
reacția organismului la o excitație (un obiect oarecare) depinde nu atât de intensitatea 
acesteia, cât de trebuința pe care organismul o manifestă. Obiectele care nu ne fac 
trebuință, nu ne atrag în mod special atenţia => trebuința reprezintă motivul conduitei 
noastre, cauza activităţii. Dar când apare trebuinţa? Apare în momentul în care se rupe 
echilibrul intern al organismului (de ex., apar stări de foame, sete etc.). De îndată ce 
trebuința este satisfăcută, echilibrul se reface. Apar însă noi trebuinţe, cu orientări spre 
alte obiecte şi cu îndemnuri la acțiune pentru satisfacerea lor. Potrivit lui Ed. Claparède 
— interesul îşi are sursa în trebuințele interne, fiind deci implicat în satisfacerea lor. 
Interesul poate susține un efort de lungă durată şi de mare intensitate, astfel că activitatea 
rezultată va fi atractivă şi eficientă. 

Activitatea atractivă pentru copii este jocul. De ce? Pentru că satisface trebuinţa 
naturală de activitate a copilului (activitate care îi stimulează dezvoltarea) => angajarea 
totală a copilului în joc, plăcerea pe care o simte, cu tot efortul pe care îl implică uneori 
activitatea ludică (de joc). Care este regula jocului? În primul rând să răspundă unor 
trebuinţe personale ale individului, să fie atractiv, să fie susținut de un efort spontan. 

În cadrul educaţiei funcţionale, Ed. Claparède propune ca procesul instructiv să 
parcurgă trei etape: 

a. trezirea unei trebuinţe, a unui interes sau dorințe; 

b. declanşarea unei reacții (activităţi) prin care să satisfacă acea trebuinţă; 

c. stimularea cunoştinţelor pentru a controla reacția. Astfel că, modelul 


didactic propus de Ed. Claparède constă în faptul că adultul (educatorul, părintele etc.) 

trebuie să provoace, prin crearea unei situaţii problematice trebuința de cunoştinţe. 
Odată cu interesul intrinsec apare şi efortul care îl angajează pe copil (elev) în activitate. 

4 Un alt reprezentatnt de seamă al Educaţiei noi a fost Ovide Decroly 
(1871-1932)— şi-a întemeiat teoria pedagogică pe ideea dezvoltării ființei umane, prin 
contactul activ cu mediul natural şi social. Copilul are nevoie de un mediu care să-i 
satisfacă trebuințele şi să-l pregătească pentru viaţă. => deviza „şcoala pentru viață, prin 
viață” reprezintă chintesenţa teoriei lui O. Decroly asupra educaţiei. 

O. Decroly a realizat cercetări experimentale asupra copiilor cu deficienţe 
intelectuale şi astfel a ajuns la concluzia că psihicul copilului se caracterizează prin 
globalism, adică în prima parte a copilăriei procesul cunoaşterii începe cu perceperea 
întregului, elementele componente fiind sesizate ulterior. 

Astfel, O. Decroly a propus renunţarea la sistemul de instruire pe obiecte de 
învățământ (sistem ce oferea „părțile” înaintea „întregului”), adoptând o nouă modalitate 
de structurare a cunoştinţelor, pe unități didactice, corespunzătoare trebuinţelor copilului. 
El le-a numit centre de interes. Potrivit concepției sale, în actul cunoaşterii sunt incluse 
trei genuri de activităţi. Acestea sunt: 

a. Observaţia — permite contactul nemijlocit cu obiectele şi fenomenele, 
contact stimulat de interes; 

b. Asocierea — raportarea informaţiilor dobândite prin observaţie la altele mai 
vechi; însuşind anumite cunoştinţe, se pot face extensiuni (de ex., cauză-efect, timp- 
spațiu etc.). 

c. Expresia — ca activitate de comunicare, de creație; o formă de manifestare 
a capacității creatoare a copilului, realizabilă atât individual, cât şi colectiv. 

Teoria globalismului l-a condus pe O. Decroly la o nouă metodă de învăţare a 
citit-scrisului. Spre deosebire de metodele în care se pornea de la sunet şi literă 
—silabă—cuvânt—propoziţie, el a propus o cale inversă. În ce sens? Să se citească şi să 
se scrie mai întâi propoziţia întreagă şi apoi să se treacă la părți. (Pentru ca învățătorul să 
aibă dovada că şcolarul a înţeles ceea ce i se citeşte, i se ofereau propoziţii-ordin: „Du-te 
la geam”, „Închide geamul”, „Trage perdeaua” etc. Copiii citeau propozițiile întregi şi 
apoi izolau cuvintele, cu care alcătuiau noi propoziţii. Apoi se izolau silabele şi sunetele 


şi aşa mai departe. 

Această metodă globală de învăţare a citit-scrisului s-a răspândit cu mult 
entuziasm, inclusiv în România, metoda fiind însă mai puțin folosită în predarea limbilor 
fonetice. În ceea ce priveşte metoda „centrelor de interes” însă, s-a constatat că nu 
asigură o instruire sistematică a cunoştinţelor; argumentul: punându-se accent pe 
trebuinţele elevilor, se subapreciază logica ştiinţei. 

În a doua jumătate a sec. XX se constată o intensă preocupare din partea 
teoreticienilor curriculum-ului (organizarea învăţământului) pentru un învățământ 
integrat, care grupează cunoştinţele aparținând mai multor discipline în jurul unor idei, 
concepte, principii fundamentale etc. Astfel că vorbim astăzi de arii curriculare care 
grupează disciplinele de învățământ în funcție de obiectivele de realizat: de exemplu aria 
curriculară „Om şi societate” grupează ca discipline de studiu psihologia, sociologia, 
istoria, geografia, logica, economia, filosofia, educaţia antreprenorială. Celelalte alte arii 
curriculare existente în învățământul românesc contemporan sunt: „Limbă şi 
comunicare”, „Tehnologii”, „Educaţie fizică şi sport”, „Matematică şi ştiinţe ale naturii”, 


„Arte”, „Consiliere şi orientare”). 


Concluzii: 

y Pedocentrismul a fost curentul pentru care au militat mulți teoreticieni şi 
practicieni, pe care azi îi găsim strâns legați de ceea ce s-a numit cândva „Şcoala nouă” 
sau „Şcoala muncii”, „Şcoala acțiunii”, dar, mai ales, „Şcoala activă”, şcoală legată de 
pedagogia psihologică mai ales prin centrarea pe copil, dar şi prin efortul de a cerceta şi 
cunoaşte copilul. 

v Noţiunea de „Şcoală activă”, popularizată de genevezi, „reia? pe aceea de 
Arbeitschule („Şcoala muncii”, în Germania, care aparține lui Kerschensteiner şi care 
consideră că „a face” înseamnă mult mai mult decât „a asculta”). Tezele acestea sunt în 
consonanță cu ceea ce în SUA era cunoscut sub denumirea de learning by doing, 
aparținând lui J. Dewey. „Şcoala activă”, va domina câteva decenii gândirea educativă a 
Europei, reprezentanții ei fiind prezenţi şi azi în peisajul educativ al Europei în curs de 
profundă reformare a sistemului de învățământ. 

v Aşa cum am văzut, până acum a existat o pedagogie psihologică, înţeleasă ca o 


extindere a pedagogiei spre cunoaşterea copilului (a obiectului educaţiei) pe cale naturală 

sau artificială (în laborator sau în afara lui). Astăzi, pedagogia psihologică realizează o 
punte de legătură între pedagogie şi psihologie, respectiv între pedagogie şi ramurile 
psihologiei (psihologia vârstelor, psihologia învățării, psihologia inteligenţei, a 
dezvoltării, a creativităţii etc). 

Întrebarea care se pune este dacă putem vorbi în aceeaşi măsură şi de o psihologie 
pedagogică, adică o prelungire a psihologiei în pedagogie, respectiv, pornind de la ceea 
ce se ştie despre om (despre psihicul uman) să se ajungă la cunoaşterea educaţiei lui, la o 
practică didactică? 

Cei care au pus bazele acestei ramuri ale psihologiei, care studiază activitatea 
psihică a copilului în condiţiile instrucției şi educaţiei sunt mai ales psihologi sovietici: 
Lev Semionovici, Vâgotski, B.G. Ananiev, I.M. Secenov, I.P. Pavlov, S.L. Rubinstein, A.N. 
Leontiev. 

În a doua jumătate a sec. XX, se constată un interes sporit al psihologilor pentru 
problemele instrucției. Cercetările lor au condus la noi teorii ale învăţării cu consecinţe 
directe asupra metodelor didactice. 

Pornind de la ideile promovate de reprezentanţii Școlii active, de la rolul 
activității ca modalitate principală de cunoaştere şi dezvoltare, psihologii contemporani 
au căutat să demonstreze după îndelungi cercetări experimentale în ce constă 
specificitatea activităţii cu lucrurile şi obiectele (semnificaţia obiectelor se dobândeşte 


numai prin manipularea lor). 


UNITATEA DE ÎNVĂŢARE II 


II. DE LA PERSONALITATEA UMANĂ 
LA GRUPUL ȘCOLAR 


Lecţia 1. Caracterizare şi trăsături generale. Precizări terminologice 


Analiza funcțională a diferitelor elemente luate separat conduce la rezultate 


pozitive numai atunci când le considerăm ca verigi ale unui întreg indivizibil, aflate în 

strânsă legătură. În plan psihologic, aceste „elemente” ar fi procesele, funcțiile şi 
însuşirile psihice, ceea ce constituie întregul, respectiv personalitatea umană. 
Problematica personalității ocupă şi astăzi un loc central, atât în ceea ce privesc 
cercetările teoretice, cât şi în cele cu caracter practic-aplicativ. Cu toate acestea, trebuie 
să recunoaştem faptul că în afară de inteligenţă, nici un alt concept al psihologiei nu este 
atât de complex ca cel de personalitate. Multitudinea definiţiilor pe care le cunoaşte 
termenul nu reprezintă decât una din manifestările limitelor cunoştinţelor în acest 
domeniu. Personalitatea a fost şi va rămâne câmpul de dezbatere al mai multor discipline 
ştiinţifice, cunoaşterea acesteia şi a omului deci, rămânând suprema performanţă a 
ştiinţei. Ne gândim aşadar la Personologie, care constituie o „branşă a psihologiei care se 
adresează în principal studiului omului şi factorilor care-i determină cursul. Este vorba 
despre un domeniu care procedează la investigaţii asupra diferenţelor individuale şi 
tipurilor de personalitate” (H. Murray — autor care a şi introdus termenul de personologie 
în lucrarea Exploration de la personnalité, în 1938). 

În ceea ce priveşte temenul de personalitate, acesta derivă din latinescul persona 
care se referea la măştile folosite de actori în teatrul antic. Priveşte o aparenţă, o figură 
publică pe care indivizii o dezvoltă pentru cei din jur. Evoluează către un conţinut 
complex în care se iau în considerare nu doar caracteristicile externe, vizibile, ci şi cele 
interne, ascunse şi, mai ales, interacțiunea acestora. Redă un conţinut original alcătuit din 
însuşiri comparabile, dar structurat sui-generis, în virtutea unei legități interne, 
intraindividuale, cu valență irepetabilă, de unicat, ceea ce acordă un grad de stabilitate şi 
predictibilitate a personalității. 

Conceptul de personalitate este uzitat în toate ştiinţele socio-umane: de exemplu, 
în psihologie se vorbeşte de „persoană”, „personalitate” „personaj” sau „tulburări de 
personalitate”, în sociologie se utilizează frecvent termenul de „personalitate socială”, în 
filosofie de „om” sau „esență umană”. 

Tot în literatura de specialitate găsim o întreagă înşiruire de definiţii ale 
personalităţii. De exemplu, G.W.Allport, în 1973, enumera nu mai puţin de 50 de 
definiții, iar McClelland găseşte peste 100 de definiri ale aceluiaşi termen. Unii autori 
încearcă să exprime în definiţie caracterul complex al structurii personalității, accentuând 


asupra ordinii şi regulii de compunere a unor elemente calitativ distincte (cum sunt cele 

biologice, fiziologice, psihologice şi socioculturale). Ilustrăm în continuare câteva 
exemple de definiții aduse personalității după cum urmează: 

e Acel element stabil al conduitei unei persoane; ceea ce o caracterizează şi o 
diferențiază de o altă persoană (Norbert Sillamy, Dictionarul de Psihologie Larousse, 
Editura Enciclopedică, Bucureşti, 1996, pag. 231); 

e Termenul de personalitate se referă la acele „dispoziţii generale şi caracteristice 
pe care le exprimă o persoană şi care conturează identitatea ei specifică” (coord. Ursula 
Schiopu, Dictionar de Psihologie, Editura Babel, Bucuresti, pag. 517); 

e Personalitatea constituie totalitatea  particularităților psihologice care 
caracterizează un om particular (R. Meili, La structure de personnalité); 

e Personalitatea este definită ca fiind un model al caracteristicilor de gândire, 
simțire şi comportamente ce persistă peste timp şi situație, de distincții ale unei persoane 
față de alta (E.J. Phares, Introduction to Personality); 

e Personalitatea este „ansamblul de trăsături morale şi intelectuale, de însuşiri şi 
aptitudini sau defecte care caracterizeaza modul propriu de a fi al unei persoane, 
individualitatea ei comparativ cu alte persoane” (Constantin Gorgos, Dicţionarul 
Enciclopedic de Psihiatrie, Editura Medicală, Bucureşti, 1989, pag. 428); 

e După Sheldon (inspirat din lucrările lui Warren şi Allport) personalitatea este 
„organizarea dinamică a aspectelor cognitive, afective, conative, fiziologice şi 
morfologice ale individului” (H. Picron, în Vocabularul psihologiei, Editura Univers 
Enciclopedic, Bucureşti, 2001, pag. 260); 

e „Personalitatea am asociat-o cu mecanismul şi logica generală de organizare şi 
integrare în sistem genetic supraordonat a componentelor bioconstituționale, psihice şi 
socio-culturale. Persoana şi personalitatea sunt determinanții pe care le atribuim exclusiv 
omului” (M.Golu, Fundamentele psihologiei. Compendiu, Editura Fundaţiei România de 
Mâine, Bucureşti, 2000, pag. 285); „Personalitatea este un sistem hipercomplex, cu 
autoorganizare, teleonomic, determinat biologic şi socio-cultural, cu o dinamică 
specifică, individualizată” (Idem, pag. 287). 

Evident că exemplele ar putea continua, ceea ce trebuie însă să subliniem este 
faptul că în ciuda deosebirii punctelor de plecare şi a procedeelor de analiză, majoritatea 


autorilor contemporani relevă, în calitate de radical comun al definirii personalității, 


31 


atributul unităţii, integralității şi structuralității. Chestiunea care continuă să fie 
controversată este aceea a raportului dintre ponderea determinărilor interne (ereditare) şi 
cea a condiționărilor externe în structurarea întregului personalității, dintre stabil şi 
dinamic. 

O definiție clasică a personalității, prin gen proxim, probabil că nici nu este 
posibilă. Cel puţin la ora actuală nu putem avea pretenţie la aşa ceva; vom continua multă 
vreme să operăm cu definiţii relative, parţiale, care delimitează diferite direcții concrete 
de investigaţie, diferite laturi ale personalității. 

Adoptând ideea că personalitatea este un sistem dinamic hipercomplex, trebuie să 

admitem o serie de convenţii de ordin operațional-logic şi anume: delimitarea ei de la un 
anumit nivel de abstractizare; organizarea ierarhică, plurinivelară; realizarea unei 
comunicaţii bilaterale cu mediul şi efectuarea unor sarcini specifice de reglare; caracterul 
emergent şi independenţa relativă faţă de elementele componente; îmbinarea analizei 
structurale cu analiza concret-istorică; analiza structurii interne pe baza metodei 
blocurilor funcționale complementare, şi nu prin reducție la elementele substanțiale, 
energetice sau informaţionale. Personalitatea este o dimensiune supraordonată, cu funcție 
integrativ-adaptivă a omului, care presupune existenţa celorlalte dimensiuni — biologică şi 
fiziologică, dar nu este nici o prelungire, nici o imagine proiectivă a conţinutului acestora. 
Mecanismul fundamental care asigură formarea structurii personalităţii este integrarea 
ierarhică. Din procesul general al integrării sistemului uman se desprind trei tipuri 
principale de legături: 
a. legături primare, înnăscute, determinate de relațiile din interiorul organismului; b. pe 
baza acestora se sintetizează legături secundare după principiul condiționării; c. 
definitorii pentru sistemul personalității sunt legăturile de ordinul III (terțiare). Spre 
deosebire de cele secundare care se elaborau pe baza valorii de semnalizare a stimulilor, 
acestea se formează pe baza sensului, a desemnării categoriale a situațiilor, prin 
raportarea lor concomitentă la stările proprii de motivaţie şi la un ansamblu de norme şi 
etaloane valorice elaborate social. 

În ceea ce privesc determinanții personalității, aceştia sunt ereditatea şi mediul, 
aflate în interacțiune şi având ponderi diferite. Şi asta deoarece, din punct de vedere 


biologic, personalitatea este determinată exclusiv de anumite structuri naturale, din punct 

de vedere sociologic, totul este decis de societate (vorbim de matricea socială), iar în 
viziune interacționistă fiecare personalitate constituie rezultanta unei eredități, a unei 
constituții fiziologice în interacțiune, în cursul istoriei sale cu toate incitațiile mediului. 
Dar cum numărul circumstanțelor poate fi nelimitat, fiecare persoană este o 
individualitate originală care rămâne până la moarte subiectul devenirii sale (P.Fraisse, 
Traité de psychologie experimentale). Aşadar, personalitatea nu e numai biologică, nici 
numai psihosocială, ci este ansamblul structurat al dispoziţiilor înnăscute (ereditate, 
constituţie) şi achiziționate (mediu, educaţie, reacţii la aceste influenţe), care determină 
adaptarea originală a individului la anturajul său. 

În concluzie, personalitatea este un sistem bio-psiho-socio-cultural format din 
organismul individual, structuri psihice, relații sociale în care este prins, mijloace 
culturale de care dispune. Omul este atât ființă naturală, cât şi socială. La individ, 
determinările externe trec în autodeterminări, iar măsura autodeterminării este măsura 


proeminenţei personalității (P. Popescu-Neveanu, 1995). 


Lecţia 2. Evoluţii înregistrate în studiul personalității 

În anii săi de început psihologia experimentală a ignorat studiul personalităţii 
în ansamblul său. Unele aspecte au fost studiate prin măsurarea diferențelor individuale, 
dar nu a existat o arie de specializare în acest sens. Personalitatea nu avea identitate 
obiectuală aparte. În anul 1930, studiul personalităţii a intrat formal şi sistematizat în 
psihologia americană, sub influența psihanalizei, dar fără existenţa unei fuziuni între 
tendința experimentală şi psihanaliză. După R.B. Cattell (The scientific Analysis of 
Personality, 1970) au existat trei faze istorice în studiul personalității şi anume: 
a. faza literară şi filosofică - o gamă de intuiţii personale şi convingeri convenționale 
extinse de la primul visător din peşteri până la cel mai recent nuvelist şi dramaturg. 


b. studiul organizării observaţiei şi al teoretizării - pe care o numeşte faza proto- 


clinică. Vorbim de maturizarea datorată medicinei, prin studiul comportamentului 
bolnavului; se ocupă de generalizări psihiatrice (Kraepelin în Germania; P.Janet în 
Franţa; S.Freud în Austria). Autori precum Kretschmer, Mc.Dougall, C.G.Jung, A.Adler 


au dezvoltat lucrări în acest sens. 

c. faza contemporană - cantitativă şi experimentală. După H.Eysenck (Dimensiunile 
personalității, 1947; 1954), din perspectivă istorică, pot fi definite două direcţii 
fundamentale distincte în studiul personalității: 

a. direcţia idiografică - presupune fiecare individ separat, ca o constelație unică de 
trăsături, neexistând un al doilea individ de aceeaşi natură. Personalitatea este o 
constelație de particularități care exprimă atâtea individualități diferite câți indivizi sunt. 
Studiază persoane particulare după felul de manifestare a unor semne tipice. Axioma este 
următoarea: diferiți indivizi nu pot fi comparaţi unul cu altul în ceea ce priveşte propriile 
particularități; nu există însuşiri personale comparabile. 

b. Direcţia nomotetică - există un număr finit de însuşiri variabile interindividuale 
care stau la baza diferenţelor şi atitudinilor concret observabile. Indivizii se diferențiază 
în felul exteriorizării, dar există în fiecare individ un acelaşi fel de a fi — însuşiri 
structurate la fel. 

După M. Golu (Fundamentele psihologiei, 2004), orientările în studiul 
personalităţii sunt: 

-  biologistă (unicitate constituțională, motive primare, supralicitarea experienţei 
timpurii pre şi postnatale); 

-  experimentalistă (procese psihice relativ uniforme, guvernate de aceleaşi legi, 
rolul învăţării); 

-  psihometrică (studiul trăsăturilor, atribuite în situaţii date, structura persoanei); 

-  socioculturală şi antropologică (contextul social, comparații interculturale, 


modele, roluri, status-uri, experienţe etc.). 


Lecţia 3: Stadialitatea umană. Câteva teorii 


După cum se ştie, dezvoltarea umană are loc în salturi, numite în literatura 
românească de specialitate „salturi calitative”. Pornind de la teoria discontinuă asupra 
dezvoltării, se poate realiza o reprezentare clară asupra procesului de dezvoltare, imaginat 
ca un segment de dreaptă, cu două limite ce ţin de ontogeneză — la un capăt naşterea, la 
celălalt capăt moartea - iar intervalul dintre cele două capete ale segmentului fiind 


împărțit la rândul său în subsegmente, respectiv în stadii şi substadii de dezvoltare. 

Pentru exemplificare, psihologia a studiat mai mult vârstele umane. În general, se acceptă 
următoarea periodizare a dezvoltării, întâlnită în literatura de specialitate: 

e perioada prenatală sau intrauterină = concepţie-naştere; 

e 0-lan= perioada sugarului; 

e ]-3 ani = perioada antepreşcolară sau prima copilărie 

e 3-—6/7ani = perioada preşcolară sau a doua copilărie 

e 6/7—-10/11 ani = perioada şcolară mică sau a treia copilărie 

e 10/11-14/15 ani = pubertatea, care corespunde gimnaziului, respectiv 

perioada şcolară mijlocie 

e 14/15-18/20/25 ani = adolescenţa, urmată de adolescenţa prelungită sau 

întârziată sau postadolescenţa 

e 20/25-40 ani - tinereţea sau adultul tânăr 

e 40-65 ani - maturitatea sau adultul matur, 

e peste 65 de ani vârsta a treia, întâlnită şi sub denumirea de bătrânețe, 

senectute sau senescenţă. 

Aşadar, stadiul de dezvoltare reprezintă o perioadă dintr-o secvență de 
dezvoltare mai largă, fiecare cu specificul şi caracteristicile ei, cu abilități, 
comportamente, motive, sentimente sau emoţii, întâlnite şi acestea în literatura de 
specialitate sub denumirea de „acumulări cantitative”, ce formează împreună un tot 
unitar, cu o structură coerentă. Cele mai multe teorii ale personalităţii consideră că 
individul parcurge de-a lungul existenţei sale stadii de dezvoltare, care urmează unul 
după altul. Oricum, cercetările privind evoluția stadialității umane au existat şi continuă 
până astăzi!. 

Æ Teoria lui Erik Erikson privind dezvoltarea psihosocială 
Căutând să urmărească cursul dezvoltării sociale, o serie de teoreticieni au analizat 
modul în care societatea şi cultura prezintă provocări, ce se modifică pe măsură ce 


individul se maturizează. Urmând această cale, psihanalistul Erik Erikson a dezvoltat cea 


1 Caracterul arbitrar al stadialității este stabilit de preşedintele Turkmenistanului, care după lunile anului şi 
zilele săptămânii schimbă şi etapele vieţii: „Zilele trecute, Saparmourat Niiazov, preşedintele pe viaţă al 
Turkmenistanului, a instituit nume noi pentru lunile anului şi zilele săptămânii. Marţi, el a schimbat şi etapele 
vieţii. Astfel, copilăria e urmată de adolescenţă, apoi de tinerețe (25-37 de ani) şi de maturitate (37-49 ani). 
Vin în continuare: vârsta profetică, cea a inspiraţiei şi cea a înțelepciunii. Bătrânețea nu debutează decât la 
85 de ani. Turkmenii care ajung la 97 de ani intră în perioada Oguzkhan, după numele părintelui naţiunii 
turkmene, mort la 109 ani”, din Cotidianul Adevărul, nr. 3777, 15 august, 2002 

mai cuprinzătoare teorie a dezvoltării sociale. Conform lui Erikson (1963), schimbările 
de dezvoltare ce apar de-a lungul întregii vieţi pot fi considerate ca o serie de 8 stadii 
(faze) ale dezvoltării psihosociale. 

Dezvoltarea psihosocială cuprinde schimbările interacțiunilor noastre şi înțelegerii 
reciproce, precum şi schimbările privind cunoştinţele şi înțelegerea noastră ca membri ai 
societății. 

Erik Erikson (după Feldman, R.S., Essentials of Understanding Psychology, second 
edition, University of Massachusetts at Amherst, McGraw-Hill, Inc., 1994) sugerează că 
trecerea prin fiecare fază necesită rezolvarea unei crize sau conflict. În consecință, fiecare 
din cele 8 faze identificate de Erikson este reprezentată ca o împerechere a celor mai 
pozitive şi celor mai negative aspecte ale crizei corespunzătoare acelei perioade. Deşi 
nici una dintre crize nu se rezolvă în întregime (deoarece viața devine tot mai complicată 
pe măsură ce înaintăm în vârstă), ele trebuie suficient rezolvate, astfel ca noi să putem 
face faţă cerințelor impuse în următoarea fază de dezvoltare. Şi anume, în prima fază de 
dezvoltare psihosocială, numită faza „încredere primară contra neîncredere” (de la 
naştere până la vârsta de 1,5 ani) se dezvoltă sentimentul de încredere, în cazul când 
bebeluşilor li se satisfac cerinţele fizice şi necesitățile psihologice de ataşament, iar 
interacțiunile lor cu restul lumii sunt, în general, pozitive. Pe de altă parte, îngrijirea 
neadecvată şi interacţiunile neplăcute cu ceilalți pot provoca dezvoltarea neîncrederii, 
făcându-l pe bebeluş incapabil să satisfacă cerinţele următoarei faze de dezvoltare. În cea 
a 2-a fază, numită faza „autonomie contra ruşine-îndoială-dependență” (cuprinzând 
intervalul 1,5-3 ani), copiii îşi dezvoltă independenţa şi autonomia, în cazul când 
explorarea şi libertatea sunt încurajate, sau, dimpotrivă, experimentează ruşinea, 
neîncrederea în sine şi nefericirea, dacă sunt supuşi restricțiilor şi protecţiei excesive. 
Conform lui Erikson, cheia pentru dezvoltarea autonomiei în această perioadă este ca 
îngrijitorul copilului să ofere controlul corespunzător. Dacă părinții îi controlează prea 
strict, copiii nu vor fi capabili să se afirme şi să-şi dezvolte propriul control asupra 
mediului; dacă părinții îi controlează insuficient, copiii vor avea solicitări excesive şi vor 
impune un control prea strict asupra mediului. Următoarea criză care îi afectează pe copii 
este cea corespunzătoare fazei „iniţiativă contra vinovăție-retragere,, (de la 3 la 6/7 


ani). In această fază, conflictul major are loc între dorința copilului de a iniția activităţi în 

mod independent şi sentimentul de vinovăţie cauzat de consecinţele nedorite sau 
neaşteptate ale acestor activități. Dacă părinții reacționează în mod pozitiv la încercările 
de independenţă ale copilului, ei ajută la rezolvarea corespunzătoare a crizei „inițiativă 


wep 


contra vină”. A patra şi ultima fază a copilăriei este faza „hărnicie-sârguință-eficientă 
contra inferioritate” (6/7-12 ani). În timpul acestei perioade, dezvoltarea psihosocială 
corespunzătoare se caracterizează prin creşterea competenţei în îndeplinirea tuturor 
sarcinilor, indiferent dacă acestea sunt interacțiuni sociale sau deprinderi ce trebuie 
învăţate. Din contră, dificultăţile în această perioadă conduc la simțăminte de eşec şi 
nepotriviri. Urmează apoi faza „identitate versus confuzie” caracterizată prin 
preocuparea pentru sine şi imaginea de sine, preocuparea pentru activitate sexuală mai 
mare decât cea pentru orientarea vocaţională. Urmează fazele „intimitate contra 
izolare” (18/20-30 ani), „realizare contra rutină” (30/35-50/60 ani) şi faza 
„integritate contra disperare” (peste 65 ani). 

După cum am observat, teoria lui Erikson demonstrează faptul că dezvoltarea 
psihanalitică continuă pe tot timpul vieţii. Deşi teoria lui Erikson a fost criticată, în 
anumite privinţe — cum ar fi imprecizia conceptelor folosite şi un accent mai mare pus pe 
descrierea dezvoltării sexului masculin comparativ cu cel feminin — ea continuă să aibă o 
influență puternică, fiind una din puţinele teorii care include dezvoltarea umană pe toată 
perioada vieții. 

+Æ Dezvoltarea cognitivă — Jean Piaget 

Jean Piaget (după Feldman, R.S., Essentials of Understanding Psychology, second 
edition, University of Massachusetts at Amherst, McGraw-Hill, Inc., 1994) a elaborat o 
teorie originală asupra genezei şi mecanismelor gândirii denumită teoria operațională. El 
a delimitat stadii şi serii de operaţii ale inteligenţei. Însă, pentru înţelegerea acestei teorii, 
vom începe cu expunerea unui experiment. Să presupunem că aveţi două pahare de forme 
diferite, unul scurt şi cu diametrul mai mere, celălalt înalt şi cu diametrul mai mic. 
Încercaţi să umpleţi paharul scurt şi lat cu apă până la jumătate şi apoi turnaţi lichidul în 
paharul înalt. Veţi constata că apa va umple 34 din paharul înalt. În cazul în care cineva v- 
ar întreba dacă există mai mult apă în al doilea pahar decât în primul, ce sunteți tentaţi să 
răspundeți? Puteţi considera că o întrebare atât de simplă nici nu merită răspuns; desigur, 


nu există nici o diferenţă între cantitatea de apă din cele două pahare. Totuşi, majoritatea 

copiilor (în jur de 4 ani) ar fi înclinați să răspundă că există mai multă apă în al doilea 
pahar. Dacă turnați apoi apa în primul pahar, cel scurt, ei vor spune că acum avem mai 
puţină apă decât în paharul înalt. 

De ce nu dau copiii mici răspunsul corect la această întrebare? Motivul nu iese uşor 
în evidență. Oricine i-a observat pe preşcolari, trebuie să fi fost impresionat de progresul 
rapid făcut de ei în stadiile timpurii de dezvoltare. Ei vorbesc cu uşurinţă, cunosc 
alfabetul, numără, chiar socotesc, participă la jocuri complexe, pot utiliza un computer, 
spun poveşti şi comunică cu abilitate, fac sport. 

Dar, în ciuda acestei complexități exterioare există încă lacune profunde în modul 
de înţelegere şi percepere a lumii de către copii. Unii teoreticieni au afirmat că aceşti 
copii sunt incapabili să înţeleagă anumite lucruri despre lume înainte de atingerea 
stadiului (fazei) corespunzător celui de dezvoltare cognitivă — procesul prin care modul 
de înţelegerea a lumii de către copil se schimbă în funcție de vârstă şi experienţă. Spre 
deosebire de teoriile de dezvoltare fizică şi socială (cum este teoria lui Erikson), teoriile 
de dezvoltare cognitivă încearcă să explice progresele intelectuale, cantitative şi 
calitative, ce au loc în timpul dezvoltării. Nici una dintre teoriile de dezvoltare cognitivă 
nu a avut un impact la fel de mare ca teoria de dezvoltare cognitivă a psihologului 
elvețian Jean Piaget. El a afirmat (1970) că, în general, copiii trec printr-o serie de patru 
faze separate, într-o ordine anume, identică pentru toţi copiii, menționând că aceste faze 
nu diferă doar prin informația cantitativă acumulată în fiecare fază, ci şi prin calitatea 
cunoştinţelor şi a modului de înțelegere. Abordând un punct de vedere interactiv, J.Piaget 
a considerat că trecerea de la o anume fază la următoarea apare în momentul în care 
copilul atinge un nivel corespunzător al maturității şi a fost expus la tipuri de experienţe 
relevante. Fără asemenea experienţe, copiii ar fi incapabili să atingă nivelul cel mai înalt 
de creştere cognitivă. 

Prin urmare, cele patru faze stabilite de psihologul J.Piaget se numesc: a. 
senzorio-motor (senzorio-motrică);, b. preoperaţional; c. stadiul operațiilor concrete; d. 
stadiul operaţiilor formale-abstracte. 

Examinând fiecare fază sau stadiu în parte, precum şi vârstele aproximative la care 


acestea apar le putem rezuma în tabelul următor: 

Vârsta Faza (stadiul) Caracteristicile majore 
aproximativă 

Naştere — 2 ani Senzorio-motor Dezvoltarea  permanenţei (stabilității) obiectelor, 
dezvoltarea capacităților motrice (câştigarea 
controlului motor), capacitate foarte mică sau 
inexistentă de reprezentare simbolică. 

2-7 ani Preoperațional Dezvoltarea limbajului şi a gândirii simbolice 
(clarificarea limbajului), gândire egocentrică. 

Operaţiilor Copilul începe să se descurce cu obiectele abstracte 

7 — 12 ani concrete (numere, relaţii, înrudiri etc.), apare dezvoltarea 
spiritului de conservare perfecționarea conceptului de 
reversibilitate. 

12 — până ce | Operațiilor Dezvoltarea gândirii logice şi abstracte, sistematice. 

devine adult formale 


Într-o altă concepţie, aceste stadii sunt denumite: stadiul animist infantil, cel al 
gândirii magice, al gândirii referenţial egocentrice — sincretice, subiectivist — autistă şi, 
respectiv, al constituirii gândirii concrete şi apoi a celei formal — logice (B.Boar, 1999). 
lată aceste stadii piagetiene: 

a) Stadiul senzorio-motor (0-2 ani) — În prima parte a acestui stadiu copilul 
dispune doar de capacități limitate de a reprezenta mediul prin utilizarea imaginilor, 
limbajului sau altor simboluri. În consecință, bebeluşul nu este conştient de obiectele sau 
persoanele care nu sunt prezente la un moment dat, lipsindu-i ceea ce Piaget denumeşte 
„permanenţa obiectelor”. Aceasta reprezintă conştientizarea faptului că obiectele şi 
persoanele continuă să existe, chiar dacă ele nu pot fi văzute în momentul respectiv. Cum 
putem şti dacă copiii nu simt permanenta obiectelor? Deşi nu-i putem întreba pe bebeluşi, 
le putem observa reacția pe care o au în momentul când o jucărie cu care ei se joacă este 
ascunsă, de exemplu, sub o pătură. Până pe la vârsta de 9 luni, copiii nu vor face nici o 
încercare de a localiza jucăria. Dar, imediat după această vârstă, ei vor începe să caute, în 
mod activ, un obiect care este ascuns, ceea ce înseamnă că au dezvoltat o reprezentare 
mentală a jucăriei. Prin urmare, permanența obiectelor reprezintă o dezvoltare critică în 
timpul fazei senzorio-motorie. 

b) Stadiul preoperaţional (2-6/7 ani) — Dezvoltarea cea mai importantă din 
această fază este utilizarea limbajului. Copiii dezvoltă sisteme interne de reprezentare a 
lumii, care le permit să descrie oameni, evenimente şi sentimente. Ei încep să utilizeze 


simboluri chiar şi la joacă, pretinzând, de exemplu, că o carte pe care o împing pe podea 

este o maşină, un băț cu care se joacă îl folosesc pe post de mitralieră, linguriţă etc. Deşi 
în această fază gândirea copiilor este mai avansată decât în faza precedentă, ea este încă 
inferioară calitativ gândirii adulților. Ca exemplu în acest sens, putem aminti de gândirea 
egocentrică a copiilor aflaţi în faza preoperaţională, în care lumea este văzută doar din 
perspectiva proprie a copilului. În această fază, copiii consideră că perspectiva şi gradul 
lor de cunoştinţe sunt identice la toate persoanele. Astfel, poveştile copiilor şi explicațiile 
date de ei adulților pot fi extrem de neuniforme, dat fiind că nu sunt descrise în nici un 
context. De exemplu, un copil, în faza aceasta, ar putea începe să povestească afirmând: 
„El nu mă lasă să merg”, fără a menţiona cine este „el” sau unde vroia copilul să meargă. 
Gândirea egocentrică apare şi atunci când copilul participă la jocuri, în care se ascunde. 
De exemplu, copiii de doi-trei ani se ascund frecvent cu fața la perete, acoperindu-şi 
ochii, deşi ei sunt complet la vedere. Lor li se pare că dacă ei nu pot vedea, nici ceilalți 
nu-i vor putea vedea, dat fiind că ei consideră că şi ceilalți văd acelaşi lucru. 

O altă deficiență a copilului aflat în stadiul preoperațional este demonstrată de 
principiul conservării, ce constă în înțelegerea faptului că nu există legătură între cantitate 
şi aspectul fizic al obiectelor. Copiii ce nu şi-au însuşit acest principiu nu-şi dau seama de 
cantitatea, volumul sau de faptul că lungimea unui obiect nu se schimbă, atunci când se 
schimbă forma sau configuraţia sa. Întrebarea privind cele două pahare (din experimentul 
amintit mai sus, cu care am început discuţia privind dezvoltarea cognitivă) ilustrează 
acest fapt în mod clar. Copiii care nu înțeleg principiul conservării afirmă, invariabil, că 
s-a schimbat cantitatea de lichid, când acesta a fost turnat dintr-un pahar într-altul; ei nu 
pot înţelege că o transformare a aspectului nu implică şi o transformare a cantităţii. În 
schimb, copilului i se pare logic că a avut loc o modificare a cantității, la fel cum adultul 
consideră că nu a avut loc nici o astfel de modificare. 

Există o serie de alte căi, unele de-a dreptul surprinzătoare, prin care absenţa 
înțelegerii principiului de conservare afectează răspunsurile copiilor. Cercetările 
demonstrează că evenimente, principii etc. nepuse sub semnul întrebării de către adulți, 
pot fi complet neînţelese de către copiii aflaţi în stadiul preoperațional, aceştia înțelegând 
conceptul de conservare abia în următorul stadiu de dezvoltare cognitivă. 

c) Stadiul operaţiilor concrete (6/7 — 11/12 ani) — Începutul acestui stadiu este 


marcat de însuşirea principiului conservării. Totuşi, există încă unele aspecte ale 

conservării (cum ar fi conservarea volumului sau a greutății), care nu sunt complet 
înţelese de către copil timp de mai mulți ani. Pe durata acestui stadiu, copiii dezvoltă 
capacitatea de a gândi într-o manieră mai logică, ei începând să treacă peste unele 
caracteristici egocentrice ale perioadei preoperaționale. Unul dintre principiile majore pe 
care copiii le învaţă în acest stadiu este reversibilitatea, ideea conform căreia anumite 
modificări sunt reversibile, prin inversarea unei acțiuni precedente. De exemplu, copiii 
aflați în faza operațională concretă pot înţelege, dacă o bilă de plastilină este rulată pentru 
a căpăta o formă alungită este posibil să recreăm bila originală, prin inversarea acțiunii. 
Ei pot chiar să abstractizeze în minte acest principiu, fără a fi nevoie să vadă această 
acțiune desfăşurându-se în faţa lor. Deşi copiii realizează importante progrese în privinţa 
capacităților logice în acest stadiu, există încă o limitare majoră în gândirea lor: ei sunt 
legaţi, în mare parte de realitatea concretă, fizică a lumii. De cele mai multe ori, ei au 
dificultăţi în înţelegerea problemelor abstracte, ipotetice. 

d) Stadiul operaţiilor formale (de la 12 ani până ce devin adulţi). Acest stadiu 
produce o nouă manieră de gândire şi anume abstractă, formală, logică. Gândirea nu mai 
este legată de evenimentele observate în mediu, ci face uz de tehnici logice în vederea 
rezolvării problemelor. Apariţia gândirii operațional-formale este utilizată prin modul de 
abordare a „problemei pendulului”, născocită de Piaget (Piaget & Inhelder, 1958). 
Copilul este întrebat care sunt cauzele ce determină viteza de oscilare a pendulului. Oare 
să fie lungimea firului, greutatea pendulului sau forţa cu care este împins pendulul? 
Răspunsul corect este lungimea firului. Copiii aflați în stadiul operațiilor concrete 
abordează problema la întâmplare, fără un plan logic de acțiune. De exemplu, ei pot 
schimba simultan lungimea firului, greutatea atârnată de fir şi forţa cu care împing 
pendulul. Dat fiind că ei variază toţi cei trei factori în acelaşi timp, nu pot să-şi dea seama 
care factor este cel esenţial. Din contră, copiii aflați în stadiul operațiilor formale 
abordează problema în mod sistematic. Acţionând ca şi cum ar fi cercetători ce 
efectuează un experiment, ei examinează efectele schimbărilor provocate doar de o 
singură variabilă la un moment dat. Această capacitate de excludere a posibilităţilor 
concurente este caracteristică gândirii formale. Deşi acest tip de gândire apare în timpul 
adolescenţei, aceasta este utilizată doar uneori (Burbules şi Linn, 1988). Mai mult decât 


atât, se pare că mulți indivizi nu ating niciodată această fază; majoritatea studiilor arată că 

doar 40-60% dintre studenţi şi adulţi absolvenţi de facultate au atins complet această fază, 
existând unele estimări conform cărora acest procentaj scade la 25% pentru restul 
populaţiei adulte (Keating şi Clark, 1980). În plus, în cadrul anumitor culturi (în special 
cele mai puțin complexe din punct de vedere tehnologic decât societățile vestice) aproape 
nimeni nu atinge stadiul operaţiilor formale (Chandler, 1976; Super, 1980). 

Desigur, munca de cercetare a lui J.Piaget a avut un impact deosebit asupra teoriei 
educaţionale, în special în Europa secolului XX. El a fost preocupat de dezvoltarea 
metodelor gândirii şi limbajului la copii, examinând la aceştia conceptele de număr, 
spaţiu, geometrie, logică, realitate fizică, judecată morală etc. Totodată, J.Piaget a 
considerat că explorând mediul lor înconjurător, copiii ajung la propriile concepţii 
cognitive asupra realităţii. Prin continua interacţiune cu mediul ce-i înconjoară, ei pot 
adăuga, rearanja sau rearmoniza concepțiile despre lume. Aşa încât J.Piaget a ajuns să 
afirme că inteligența umană se dezvoltă treptat, în etape, fiecare din acestea sporind 


înţelegerea lumii de către individ într-o modalitate nouă şi complexă. 


4 Dezvoltarea morală şi cognitivă sau distingerea binelui de rău 
(Lawrence Kohlberg) 


Vom începe cu o relatare. În Europa, o femeie este pe moarte datorită unei 
forme speciale de cancer. Singurul medicament considerat de către doctori că ar putea s-o 
salveze este o formă de radiu, descoperită recent de un farmacist din acelaşi oraş. 
Fabricarea medicamentului este costisitoare, iar farmacistul pretinde de 10 ori preţul de 
cost, adică 2.000 dolari, pentru o doză mică. Heinz, soţul femeii bolnave, trece pe la toate 
cunoştinţele pentru a împrumuta bani, dar el nu poate strânge decât aproximativ 1.000 de 
dolari. El îi spune farmacistului că soția sa este pe moarte, rugându-l pe acesta să-i vândă 
medicamentul mai ieftin sau să-i permită să plătească mai târziu. Farmacistul răspunde: 
„Nu, eu am descoperit medicamentul şi vreau să fac bani cu el”. Heinz este disperat şi ia 
în considerare posibilitatea de a da o spargere la farmacia respectivă şi de a fura 


medicamentul pentru soția sa. Ce l-aţi sfătui pe Heinz să facă? 


În opinia psihologului Lawrence Kohlberg (după Feldman, R.S., Essentials of 
Understanding Psychology, second edition, University of Massachusetts at Amherst, 


McGraw-Hill, Inc., 1994), sfatul pe care-l veţi da lui Heinz reflectează nivelul 

dumneavoastră de dezvoltarea morală. Conform lui L.Kohlberg, oamenii trec printr-o 
serie de faze legate de evoluţia spiritului lor de dreptate şi de raţionamentul utilizat în 
judecata morală (Kohlberg, 1984). În mare parte datorită diferitelor deficienţe cognitive 
descrise de Piaget, copiii preadolescenți tind să judece fie în baza unor reguli concrete, 
invariabile („Este întotdeauna rău să furi” sau „Voi fi pedepsit dacă fur”), fie în baza 
regulilor societății („Oamenii buni nu fură” sau „Ce-ar fi dacă toți ar fura”?). 

Totuşi, adolescenţii pot raționa şi într-un plan superior, atingând, în mod tipic, 
faza operaţională formală de dezvoltarea cognitivă a lui Piaget. Prin faptul că pot înțelege 
principii morale largi, ei realizează şi că moralitatea nu înseamnă totdeauna doar „alb şi 
negru” şi că un anume conflict poate avea loc şi între 2 norme acceptate din punct de 
vedere social. 

Kohlberg (1984) a sugerat că schimbările ce apar în judecata morală pot fi cel mai 
bine înţelese ca o secvenţă pe 3 niveluri, care, la rândul ei, se împarte în 6 faze. Aceste 
niveluri şi faze, împreună cu eşantioane de subiecți raționând în fiecare fază, le vom 
descrie în tabelul următor şi anume: 


e Secvența lui L.Kohlberg privind raţionamentul moral? 


Raționamentul moral al subiecţilor 


Nivel Laza În favoarea furtului Împotriva furtului 
Faza 1. Orientarea spre | „Dacă îţi laşi soţia să | „„Nu ar trebui să furi doctoria 
Nivelul 1: supunere şi pedeapsă: În | moară, vei avea | pentru că vei fi prins şi trimis la 
Moralitatea această fază, indivizii se | probleme. Vei fi acuzat | închisoare. Dacă reuşeşti să 


preconvenţională: la 
acest nivel, interesele 
concrete ale individului 
sunt considerate în 
funcţie de răsplată sau 
pedeapsă 


supun regulilor pentru a 
evita pedeapsa, 
supunerea fiind 
acceptată ca un lucru 
firesc. 


că nu ai cheltuit banii 
necesari pentru a o salva 
şi va avea loc o 
cercetare a ta şi a 
farmacistului, ca fiind 
responsabili de moartea 
soţiei”. 


scapi, nu vei mai avea linişte, la 
gândul că poliția te poate prinde 
în orice moment”. 


Faza 2. Orientarea 


„Dacă se întâmplă să 


„Probabil că nu vei primi ani 


? Feldman, R.S., Essentials of Understanding Psychology, second edition, University of Massachusetts at 
Amherst, McGraw-Hill, Inc.,1994 

Nivelul 


Faza 


Raționamentul moral al subiecţilor 


În favoarea furtului 


Împotriva furtului 


spre răsplată: În această 
fază, regulile sunt 
respectate doar în folos 
personal. Supunerea 
apare doar ca urmare a 
răsplatei primite. 


fii prins, poți da 
medicamentul înapoi şi 
nu vei primi oœ 


condamnare mare. Nu 
va fi mare problemă 
pentru tine să stai puțin 
în puşcărie, dacă soția ta 
va fi lângă tine atunci 
când vei fi eliberat”. 


mulți de puşcărie dacă furi 
medicamentul, dar, probabil, 
soția ta va muri înainte ca tu să 
te eliberezi, aşa că n-ai făcut 
nimic bun. Dacă soția ta moare, 
nu trebuie să te acuzi pe tine 
însuți, nu este vina ta că ea are 
cancer”. 


Nivelul 2: Moralitatea 
convențională: La acest 
nivel, indivizii 
abordează problema 
morală în calitate de 
membri ai societății. Ei 
sunt interesați să facă 
plăcere celorlalți, 
acționând ca buni 
membri ai societății. 


Faza 3. Moralitatea de 
„băiat bun”: în această 
fază, indivizii arată 
interes în a-i respecta pe 
ceilalți şi a face ceea ce 
se aşteaptă de la ei. 


„Nimeni nu va considera 
că eşti rău dacă furi 
medicamentul, dar 
familia ta te va 
considera un soţ inuman 
dacă nu furi. Dacă-ţi laşi 
soția să moară, nu vei 


„Nu doar farmacistul te va 
considera ca pe un infractor; toţi 
vor gândi la fel. După ce vei 
fura medicamentul, te vei simți 
rău la gândul că ţi-ai dezonorat 
familia şi pe tine însuţi; nu vei 
mai putea privi pe nimeni în 


mai putea privi pe | față”. 

nimeni în față”. 
Faza 4.  Moralitatea | „Dacă ai sentimentul | „Eşti disperat şi poți să nu-ți dai 
autorităţii şi menţinerii | onoarei, nu-ţi vei lăsa | seama că faci ceva rău atunci 
ordinii sociale: în | soția să moară doar | când furi medicamentul. Dar, 
această fază, indivizii se | pentru că ţi-e frică să | după ce vei fi trimis la puşcărie, 
conformează regulilor | faci singurul lucru care | vei şti că ai făcut ceva rău. Te 
societății şi consideră că | ar salva-o. Te vei simţi | vei simţi mereu vinovat pentru 
este  „bine” ceea ce | mereu vinovat de | lipsa de onestitate şi pentru 


societatea consideră că 
este bine. 


moartea ei, dacă nu-ți 
faci datoria faţă de ea”. 


încălcarea legii”. 


Nivelul 3: Moralitatea 
postconvenţională: la 
acest nivel, indivizii 
utilizează principiile 
morale considerate ca 
fiind cu aplicabilitate 
mai largă decât cele ale 
unei anume societăţi. 


Faza 5.  Moralitatea 
contractului, drepturilor 
individuale şi legii 
acceptate în mod 
democratic: indivizii, în 
această fază, fac ceea ce 
e corect din spirit de 
obligație, faţă de legile 
acceptate în cadrul 
societății. Ei înțeleg că 
legile pot fi modificate, 
ca parte a schimbărilor 
dintr-un contract social 
implicit. 


„Vei pierde respectul 
celorlalți oameni, nu-l 
vei câştiga, în caz că nu 
furi. Dacă-ţi laşi soția să 
moară, acest lucru se va 


întâmpla din cauza 
fricii, nu din cauza 
rațiunii. Aşa că, vei 


pierde respectul față de 
sine şi, probabil, şi 
respectul semenilor tăi 
faţă de tine”. 


„iti vei pierde poziția şi 
respectul în cadrul comunității şi 
vei încălca legea. Vei pierde 
respectul față de sine dacă te laşi 
copleşit de emoție şi uiţi ceea ce 
este important pe termen lung”. 

Nivelul 


Faza 


Raționamentul moral al subiecţilor 


În favoarea furtului 


Împotriva furtului 


Faza 6.  Moralitatea 
principiilor individuale 
ŞI conştiinţei: în faza 
finală, un individ se 
supune legilor pentru că 


„Dacă nu furi 
medicamentul şi îți laşi 
soția să moară, te vei 
autocondamna mai 
târziu. Nu vei fi acuzat 


„Dacă furi medicamentul, nu vei 
fi acuzat de ceilalți oameni, dar 
tu însuţi te vei condamna pentru 
că nu te-ai comportat aşa cum ți- 
au cerut propria conştiinţă şi 


ele se bazează pe |şi te vei fi comportat | normele onestității”. 
principiile eticii | conform legilor, dar nu 
universale. MNu sunt |te vei fi comportat 
respectate legile ce | conform normelor 


încalcă principiile. 


propriei conştiinţe”. 


Sistemul de categorii al lui L.Kohlberg presupune că oamenii trec prin 6 faze, 
într-o ordine fixă, şi că ei nu sunt capabili să atingă ultima fază înainte de vârsta de 13 ani 
— în principal, datorită lipsurilor în dezvoltarea cognitivă, ce nu sunt depăşite până la 
această vârstă. Totuşi, mulți oameni nu ating niciodată cel mai înalt nivel de judecată 
morală. De fapt, L.Kohlberg sugerează că doar aproximativ 25% din adulți depăşesc faza 
4 a modelului său. 

Cercetări amănunțite au arătat că fazele identificate de L.Kohlberg furnizează, în 
general, o reprezentare validă a dezvoltării morale. Dar, cercetările ridică, de asemenea, 
anumite probleme metodologice. O problemă majoră este că procedura lui Kohlberg 
măsoară judecăţile morale, nu comportamentul. Deşi teoria sa pare a fi un raport general 
corect al modului de dezvoltare a judecății morale, unele cercetări au concluzionat că 
aceste judecăţi nu sunt întotdeauna legate de comportamentul moral (Snarey, 1985; 
Malinovscki şi Smith, 1985; Damon, 1988). Pe de altă parte, alți cercetători susțin 
existenţa relației dintre judecățile morale şi comportament. De exemplu, un studiu afirmă 
că elevii cei mai înclinați spre a comite acte de nesupunere civilă au fost cei ale căror 
judecăți morale erau la cele mai înalte niveluri (Candee şi Kohlberg, 1987). Totuşi, 
dovezile în această privință sunt contradictorii, a şti să deosebeşti binele de rău nu 
înseamnă că vei acționa mereu conform judecăților noastre (Darley şi Schultz, 1990; 


Denton şi Krebs, 1990; Thoma, Rest şi Davison, 1991). 


Æ Dezvoltarea psihosexuală — Sigmund Freud 


Stadiile de dezvoltare psihosexuală descrise de S.Freud sunt următoarele: stadiul 


oral (între O-1 an), stadiul anal (între 1-2 ani), stadiul falic (între 4-5/6 ani), perioada de 


45 


latenţă (între 6-12 ani) şi stadiul genital (după pubertate). S.Freud a fost preocupat, mai 
ales, de analiza şi descrierea stagiilor pregenitale de dezvoltare, întrucât, consideră el, 


primii cinci ani de viaţă sunt esenţiali în formarea personalităţii. 


Lecţia 4: Laturile personalității 


Parte componentă a teoriei trăsăturilor, viziunea europeană asupra structurii de 
personalitate cuprinde referiri şi la laturile fundamentale, între care în psihologia 
românească se tratează: latura  dinamico-energetică (temperamentul), latura 
instrumental-operațională (aptitudinile) şi latura relațional-valorică (caracterul). 

a. Studiul temperamentului porneşte de la concepția tipologică ce se referă la 
clasificarea persoanelor în tipuri şi la criteriile după care se efectuează aceasta. Potrivit 
acestei concepții, tipul este o asociere de trăsături pregnante, consistente şi cu valoare 
semnificativă. Această concepție se află la intersecția dintre idiografic şi nomotetic, 
urmărind selectarea unor trăsături comune proprii unei categorii de persoane, selectare 
bazată pe criterii valide. Se evită utilizarea unor criterii nesemnificative, recurgerea 
forțată la unele apropieri, dar şi lărgirea nejustificată a structurii tipologice. Primele 
încercări de tipologizare aparțin medicilor Hipocrat şi Galen, fără o fundamentare 
teoretică, dar bazate pe o bogată experiență medicală. De altfel, chiar denumirea celor 
patru tipuri temperamentale - coleric, sangvin, flegmatic, melancolic — provine de la 
viziunea lui Hipocrat cu privire la umorile organice (fierea galbenă, sânge, flegmă, fierea 
neagră). Literatura psihologică semnalează tipologiile constituționale bazate pe raporturi 
cantitative dintre diferite dimensiuni ale corpului. Principalele tipuri constituționale sunt: 
brevilin (cu dimensiuni orizontale accentuate), longilin (cu dimensiuni verticale 
accentuate) şi tipul intermediar. Contribuții remarcabile în domeniul tipologiilor 
constituționale le-au avut E.Kretschmer (1921) care distinge tipurile: picnic (membre 
scurte, gât scurt, abdomen şi torace bine dezvoltate), întâlnit şi în cazul maniacilor 
depresivi; astenic-leptosom (membre lungi, gât mai lung, trunchi mai puţin dezvoltat), 
întâlnit şi în cazul schizofrenilor; atletic (torace şi musculatură dezvoltată), întâlnit parțial 
şi în cazul epilepticilor; precum şi W. Scheldon (1927) care distinge tipul somatic- 


endomorf cu dezvoltare accentuată a viscerelor, având corespondent temperamental 

visceroton (relaxat, comunicativ, dorință de confort); tipul mezomorf cu dezvoltarea 
sistemului osos şi muscular, având corespondent temperamentul somatoton (energic, 
dominator, curajos, agresiv) şi tipul ectomorf cu constituţie corporală astenică, având 
corespondent temperamentul cerebroton (reţinut, izolat, inhibat, încordat, meditativ). 
Autorii menționați constată o anumită corspondenţă dintre constituția corporală şi profilul 
psihiatric sau cel psihologic. 

Alte cercetări au demonstrat relația dintre tipurile de activitate nervoasă 
superioară şi temperament, pornind de la teoria pavloviană. În această viziune s-au avut 
în vedere cele trei criterii de determinare a tipurilor de activitate nervoasă superioară şi 
anume: forța sau energia sistemului nervos pe baza căruia s-a determinat un tip puternic 
şi unul slab; echilibrul dintre excitație şi inhibiţie, de la care s-a determinat un tip 
echilibrat şi unul neechilibrat; mobilitatea proceselor nervoase, în funcţie de care avem 
un tip mobil şi unul inert. Din combinarea acestora s-au determinat tipurile fundamentale 
de activitate nervoasă superioară: a) tip puternic, neechilibrat care ar corela cu 
temperamentul coleric; b) tip puternic, echilibrat şi mobil, care conduce la temperamentul 
sangvin; c) tipul puternic, echilibrat, inert egal cu temperamentul flegmatic; d) tipul slab 
care ne trimite la temperamentul melancolic. 

Caracteristicile temperamentale pot fi rezumate astfel: colericul este reactiv, 
excitabil, schimbător, agresiv uneori, optimist; sangvinul este sociabil, săritor, vivace, cu 
spirit de grup, cu aptitudini de conducere, uneori suprficial; flegmaticul este pasiv, 
grijuliu, îngândurat, paşnic, controlat, demn de încredere, temperat, calm; melancolicul 
este trist, anxios, rigid, sobru, pesimist, rezervat, nesociabil, liniştit. 

H.Remplein (1965) realizează o amplă descriere a temperamentelor pornind de la 
o bivalenţă concomitentă a acestora, ceea ce face ca nici un temperament să nu poată fi 
privilegiat, prezentând şi manifestări avantajoase şi neavantajoase, ca de exemplu 
flegmaticul care este echilibrat, calm, tolerant, răbdător, perseverent, cugetat, dar şi cu 
reactivitate redusă, cu adaptare scăzută, calculat peste măsură, monoton, pedant, comod. 

O altă tipologie aparţine lui C.G. Jung, cu referire la firea umană: tipul extravert 
cu orientare predominantă spre lumea exterioară, un tip perceptiv; tipul introvert, orientat 
cu precădere spre lumea interioară, spre sine, fiind un tip imaginativ. Între aceste extreme 


se află tipul intermediar sau ambivert. 

H.Eysenck, pornind de la tipologia jungiană la care adaugă şi criteriul 
nevrotismului sau al echilibrului afectiv (tip echilibrat versus tip neechilibrat afectiv) 
încearcă o mixare şi o corelație cu temperamentele clasice, după cum urmează: colericul 
este extravert şi neechilibrat afectiv; sangvinul este extravert şi echilibrat afectiv; 
flegmaticul este introvert-echilibrat afectiv, iar melancolicul intovert-neechilibrat afectiv. 

Elementele definitorii în caracterizarea temperamentelor sunt: a) temperamente 
pure nu exită, predominând intermediarii aflaţi între temperamentele plasate în 
proximitate (între coleric şi sangvin, între sangvin şi flegmatic etc.); b) din punctul de 
vedere al determinanților personalității (ereditate şi mediu), temperamentul este 
predominant ereditar; c) temperamentul nu se schimbă, ci doar se maschează sub 
influența condiţiilor sociale sau a autocontrolului; d) temperamentul exprimă latura 
comportamentală a personalităţii, fiind cea mai accesibilă observației, în acest sens 
exprimând forma de manifestare a persoanei; e) temperamentul nu se raportează la 
valoarea umană, deci nu se poate aprecia ca bun sau rău; f) cunoaşterea temperamentului 
este necesară pentru orientarea şcolară şi profesională, fără însă a deveni criteriu de 
selecţie. 

b. Aptitudinile constituie latura  instrumental-operațională a personalității şi 
reprezintă însuşirile psihice şi fizice relativ stabile care-i permit omului să efectueze cu 
succes anumite forme de activitate. 

În esenţă, se aplică criteriul performanţial în analiza posibilităţilor de acţiune ale 
individului. În raport cu deprinderea, ca o componentă automatizată a activităţii prin care 
se realizează un rezultat de nivel mediu, obişnuit, putând fi obţinut de orice persoană, 
aptitudinea mijloceşte performanţa supramedie în activitate, fiind o însuşire deosebită, 
proprie numai anumitor persoane. Din punct de vedere al determinanților personalității, 
aptitudinea prezintă premise dispoziționale, naturale, dar se dezvoltă numai în condiții 
favorizante (contextul social şi activitate susținută). Este vorba de un proces continu care 
se desfăşoară între ereditar şi dobândit, în care atitudinea pozitivă față de muncă mediază 
realizarea individuală, în timp ce atitudinea negativă faţă de muncă duce la ratare. 
Talentul reprezintă o combinare originală de aptitudini ca o condiţie asiguratorie pentru 
manifestarea activităților creative. Dacă această activitate creatoare capătă valoare 


istorico-socială, ea se fundamentează pe o formă superioară de dezvoltare şi manifestare 

a aptitudinilor proprie omului de geniu. „Capul unui om de talent e ca o sală iluminată, cu 
pereți şi oglinzi. De afară vin ideile, într-adevăr reci şi indiferente — dar ce societate, ce 
petrecere găsesc!“ (M. Eminescu). Caracteristicile principale ale aptitudinilor constau în 
aceea că de cele mai multe ori nu se manifestă singular, ci în complexe aptitudinale (vezi 
personalitățile renascentiste sau G. Enescu), apărând şi fenomene compensatorii, care 
dezvăluie grade diferite de manifestare a nivelurilor aptitudinale, fără ca prin aceasta să 
fie prejudiciată structura integrală a omului de talent; talentul se fixează ca urmare a unei 
munci asidue corelată cu un puternic efort de voință. După M.Golu (2000) vorbim de 
aptitudini generale (acea aptitudine care este solicitată şi care intervine în orice tip de 
activitate a omului sau în rezolvarea de sarcini) şi aptitudini speciale (reprezintă structuri 
instrumentale ale personalități care asigură obținerea de performanţe deasupra mediei în 
anumite sfere particulare de activitate profesională). 

Există atât modalități empirice, cât şi modalităţi ştiinţifice de descoperire a 
aptitudinilor. Printre cele empirice menţionăm: precocitatea, care după A. Roşca, poate fi 
aparentă sau falsă (urmare a educaţiei sau a „dopării”) şi poate fi reală sau congenitală 
(care a făcut ca Mozart să compună la 5 ani, Hayden la 6 ani, Enescu la 10 ani etc.). 
Precocitatea, ca indiciu al aptitudinii, nu trebuie absolutizată, existând destule cazuri de 
talente târzii (Flaubert, Cervantes etc.). Interesul poate fi un simptom al înzestrării, deşi, 
dacă o aptitudine specială atrage după sine şi un interes cristalizat în domeniul concret de 
manifestare, invers lucrurile nu stau la fel, adică un interes aparte pentru o activitate 
(muzicală, picturală, sportivă) nu se însoţeşte cu necesitate şi de o aptitudine 
corespunzătoare. Calitatea superioară a produsului activității (compuneri, rezolvări 
euristice de probleme etc.) reprezintă şi ea tot o modalitate empirică de descoperire a 
aptitudinilor. Urmează ritmul evoluţiei talentului, de obicei accentuat şi fără a sări stadii 
de dezvoltare (ci doar a le accelera; vezi copiii supradotaţi), factorul succes care 
însoţeşte, de obicei, performanţa, dar nu întotdeauna dezvăluind talent şi nu întotdeauna o 
dată cu dezvăluirea talentului (impresionismul în pictură obține succes cu mult timp după 
apariția sa). 

Aptitudinile se clasifică în aptitudini simple-elementare, care se sprijină pe un 
tip omogen de operații (auz absolut, acuitate vizuală), şi aptitudini complexe, bazate pe 


un proces de interacțiune, ele determinând stiluri. Există aptitudini complexe generale 

(inteligenţă, spirit de observaţie) şi aptitudini complexe speciale (didactice, artistice). 
Inteligența - ca aptitudine complexă generală - prezintă structuri operaționale dotate cu 
eficiența conduitei. Astfel, inteligența este reprezentată ca un sistem de însuşiri stabile 
propriu individului şi care la om se manifestă ca un mod calitativ de activitate intelectuală 
evaluat după randamentul învăţării, după uşurinţa şi profunzimea înţelegerii, după modul 
de rezolvare a problemelor. 

Cea de-a treia latură a personalităţii este cea relațional-valorică - caracterul. 
Este relaţională pentru că exprimă un complex de atitudini stabilizate față de realitate, fie 
ea din afara persoanei, fie față de propria persoană. Prin urmare, orice atitudine se 
manifestă constant şi durabil în fapte de conduită, reprezentând prin aceasta caracterul 
relaţional eu- celălalt. În ceea ce priveşte atributul valoric, persoana exprimă prin 
conduita adoptată valorile după care se conduce şi chiar caracterul, ca latură de conţinut 
al personalității, redă valoarea putându-se vorbi despre caracter bun sau rău. 

În esență, caracterul este definit de trăsături esenţiale care se exprimă în 
activitate şi manifestă o relativă stabilitate. De aceea, caracterul, spre deosebire de 
temperament care este extrem de accesibil, trebuie urmărit timp îndelungat pentru a putea 
deduce constanta comportamentală. Elementele sistemului caracterial sunt atitudinile, ca 
modalități relativ constante de raportare a persoanei faţă de alții şi față de sine. Orice 
atitudine dispune de o componentă cognitivă, o componentă afectivă ce atrage după sine 
evaluarea, şi de o componentă comportamentală, ca o cale de acţiune în raport cu obiectul 
atitudinii. 

Caracteristicile principale ale caracterului se referă la considerarea acestuia ca 
instanţă de control conştientă, ca expresie a conținutului şi a valorii personalității, ca 
latură a personalității mai puțin condiționată ereditar şi îndeosebi dobândită, fiind ca 
urmare disponibilă pentru formare şi educare. În dependență de aceste caracteristici, 
sistemul de atitudini, propriu caracterului, devine un sistem bipolar în care orice tip de 
atitudine poate traversa caracteristici specifice de la polul pozitiv la cel negativ, sau 
invers. 

Principalele trăsături atitudinale ale caracterului sunt, pe de-o parte, trăsăturile 


derivate din orientarea persoanei (orientare față de alții - sociabilitate, sinceritate, 

corectitudine versus individualism, indiferenţă; orientare față de sine - modestie, 
demnitate versus îngâmfare, laşitate; orientare faţă de activitate - hărnicie, punctualitate 
versus neglijență, lene), iar, pe de altă parte, trăsături derivate din voinţa omului 
(fermitate, hotărâre, perseverenţă, curaj, spirit de inițiativă). Trăsăturile de caracter se 
formează şi se organizează în structura de personalitate, fiind de aceea în atenția 
educatorilor. 

Ca orice sistem, sistemul de personalitate se caracterizează prin integralitatea sa. 
Numai din considerente strict didactice sau datorită unor obiective precise de cercetare 
ştiinţifică, laturile personalității se „tratează” strict analitic. În realitate, între laturile 
personalităţii, ca elemente de sine stătătoare, în ansamblu se produc relaţii interacționale, 
de interinfluenţare, de posibile compensări, de feed-back (efectul unei laturi asupra alteia 
resimţindu-se înapoi la sursă), dar prezentând o anume ierarhie în care caracterul domină 
asupra celorlalte două laturi, ca instanţă de control, reglaj şi valorificare. Relaţiile dintre 
caracter, aptitudini şi temperament se manifestă variat în conduita persoanei, putând 
căpăta unele aspecte precum: temperamentul se reflectă în manifestarea trăsăturilor de 
caracter, astfel perseverența este pregnant avantajată de temperamentul flegmatic, iar 
spiritul de inițiativă mai ales de cel coleric şi sangvin; pe de altă parte, caracterul 
influențează pozitiv sau negativ caracteristicile temperamentale (un coleric calat pe 
trăsături pozitive de caracter se manifestă activ, prin înfruntarea greutăților, prin trăsături 
volitive accentuate, tot aşa cum un coleric calat pe trăsături negative de caracter se 
manifestă ca o persoană iritabilă, agresivă, nerăbdătoare, dominatoare etc.). Există o 
relaţie directă între caracter şi aptitudini, caracterul punând în valoare capacitățile atunci 
când se produc atitudini pozitive față de sine şi faţă de muncă, sau conducând la ratarea 
talentului când se produc atitudini negative faţă de muncă. Totodată, descoperirea unor 
aptitudini poate schimba şi atitudinile faţă de anumite tipuri de activități (deja anumite 
aptitudini sportive decoperite la unii tineri a schimbat atitudinea părinților față de astfel 
de „profesie”). În sfârşit, există o relaţie între temperament şi aptitudini, în sensul că 
aptitudini de acelaşi fel pot să apară la orice temperament, iar influenţa temperamentului 
asupra valorificării aptitudinale se exprimă nu în valoarea produsului realizat cu talent, ci 


în stilul de realizare a acestuia (mai ales în domeniul artistic). 

In concluzie, sistemul de personalitate este unitar, compus din laturi relativ 
specifice aflate în interacțiune şi ierarhizate, unde temperamentul este neutral, 
reprezentând forma de manifestare, caracterul defineşte valoarea personalităţii, conținutul 


acesteia, iar aptitudinile se investesc în activitate şi se apreciază după rezultate. 


Lecţia 5: Personalitatea individului şi relațiile interpersonale. 
Clasa de elevi ca grup şcolar 

Aşa cum am rătat anterior, personalitatea se caracterizează prin două trăsături 
fundamentale: prin stabilitate, ceea ce înseamnă o modalitate de exteriorizare şi de trăire 
interioară relativ neschimbată în timp, şi prin integrare, adică prin formarea unei unități şi 
totalități psihice. Stabilitatea prezintă anumite limite, purtând numele de plasticitate şi 
reprezentând posibilitatea de reorganizare a personalității, pentru ca persoana să poată 
face faţă unor schimbări capitale ale condițiilor de viaţă şi să se adapteze la ele. Privită ca 
formă de organizare cu o anumită funcționalitate, ca sursă a unei dinamici, personalitatea 
este, în fond, aşa cum s-a anticipat, o structură. În ciuda faptului că personalitatea se 
defineşte prin existența unei organizări stabile, prin consistență şi nivel ridicat de 
integrare, ea nu îşi pierde atributul dinamicului. 

Ea ne oferă permanent alături de un tablou al stărilor şi un tablou al 
transformărilor, al proceselor care se desfăşoară în forme şi ritmuri diferite. Acestea sunt 
condiționate, pe de o parte de interrelațiile şi variațiile componentelor interne, iar pe de 
altă parte, de variabilitatea relaţiilor omului cu ambianța, cu grupul şi societatea. 
Corespunzător, putem vorbi de două planuri ale dinamicii personalității: unul individual 
şi altul social. 

În definirea personalităţii se apelează frecvent la formula personalitatea este 
unică şi nerepetabilă. lar atributul de individualitate, ataşat personalității, accentueaza 
această semnificație. Cea mai mare parte dintre cercetători au pus în centrul atenției 
legătura dintre structura şi convertirea acesteia în comportament, evidenţiindu-se anumite 
proprietăţi, trăsături, dinamici interne sau factori caracteristici care determină 
comportamentele individuale. 

Grupul, societatea, reprezintă mediul specific de existenţă a personalității, cadrul 


natural de manifestare şi realizare a ei. 

Omul se defineşte pe sine ca personalitate în relaţiile cu ceilalți semeni, cu 
societatea în ansamblul ei. Existenţa omului în lume nu este cea a sa individuală, ci şi a 
familiei sale, a clasei sale, a naţiunii sale. El trăieste şi acționează având conştiinţa 
apartenenţei la un grup. De la dinamica personalităţii în plan individual trebuie să se 
treacă şi la dinamica ei în plan social. Se observă în urma măsurătorilor diferenţe între 
datele măsurătorilor asupra proceselor psihice şi actelor comportamentale la indivizi luaţi 
izolat şi datele măsurătorilor aceloraşi variabile în cadrul social. 

Clasa de elevi este o grupare umană de muncă cu specific de învăţare, care 
presupune participarea la o sarcină sau activitate comună, pe fundalul unui ţel comun ce 
duce la consituire unor raporturi funcționale, de comunicare între copii, definind o 
ierarhie de status-uri de care se leagă apoi aprecieri diferențiate în grup (Radu,l. — 
Psihologie socială, Editura Exe, Cluj-Napoca, 1994). Grupul şcolar (colectivul) se 
deosebeşte de o simplă reuniune de indivizi prin prezența scopului şi caracterul său de 
organism social. Makarenko aprecia că grupul şcolar reuneşte un complet de 
individualități având un scop determinat, organizat şi având organe de conducere între 


aceste individualități existând o corelaţie şi o interdependenţă. 


Clasa constituie un grup de muncă, fiind alcătuită din indivizi care desfăşoară o 
activitate comună, subordonată scopului învăţării. Această activitate poate fi individuală, 
însă realizată simultan (toţi copiii scriu, desenează, cântă în acelați timp în clasă fără a 
avea ceva comun) sau colectivă care presupune interacțiune, activitatea unuia fiind în 


funcţie de activitatea celorlalți. 


Clasa nu reprezintă o existenţă individuală, ci, alături de alte clase este încadrată 
într-o instituţie educativă, ca grup organizat structurat în funcție de norme şcolare. S-a 
constatat că, „există unele variabile ce caracterizează grupul şi care pot influenţa elevii, 


acestea fiind: 


coeziunea în clasă; 
cooperarea elevilor; 
organizarea clasei; 


interacțiunile dintre membrii grupului; 


Si măi O în a 


comunicare în grup; 

6. climatul afectiv.” 

Principala caracteristică a grupurilor sociale, mici, deci şi a claselor şcolare este 
faptul că membrii grupului sunt în contact direct, nemijlocit, aproape permanent, deci 
comunică nemijlocit între ei pe diferite căi: verbală, mimico-afectivă, atitudinală. Cu cât 
aceste comunicări sunt mai intense, multilaterale, cu atât se studiază mai bine grupul, 
punându-se astfel bazele unui adevărat colectiv. În timpul lecţiilor, comunicarea, sub 
aceste forme, nu se poate realiza într-un mod liber, necontrolat, voluntar- elevii trebuie să 
păstreze disciplina, liniştea care se impune în procesul de învăţare specific unei lecții. 
Pentru consolidarea grupului este necesară desfăşurarea activităţilor extraşcolare (Jocuri, 
serbări, excursii, tabere) care încurajează relațiile dintre copii, discuţiile vii, schimburile 
de opinie, fiind foarte importante pentru formarea spiritului de grup. Un rol important îl 
deține învățământul care trebui să asigure lianți între membrii grupului, punerea lor în 
situații neprevăzute care să faciliteze manifestarea coeziunii, solidarităţii şi tot el este cel 
care poate simţi în momentele cruciale sintalitatea clasei care s-a format, în mod 


imperceptibil, sub ochii lui. 


Sintalitatea desemnează totalitatea trăsăturilor ce caracterizează un colectiv 
concret ca un tot, ca un întreg care se deosebeşte de alte colective. Dacă pentru descrierea 
fenomenelor psihologice individuale apelăm la noţiunea de personalitate, pentru 
descrierea celor sociale, de grup, apelăm la aceea de sintalitate. Sintalitatea rezultă din 
conţinutul concret şi modul în care se manifestă diferite trăsături de grup într-un colectiv 
concret. „Sintalitatea include nuanțele specifice şi manifestări ale trăsăturilor generale aşa 


cum se prezintă ele într-o anumită clasă.” 


De aceea este necesar ca, în procesul de 
învâțământ, alături de procesul individualizării, procesului instructiv-educativ, să se 
înscrie şi principiul tratării concrete a sintalității grupurilor supuse dezvoltării şi educării. 
În cadrul de grup se desfăşoară şi se dezvoltă viaţa clasei şcolare, aici sunt puşi să 
trăiască şi să-şi realizeze activitatea elevii, ca membrii ai grupului. În primele zile ale 
şcolarității, copiii se apropie unii de alții, formând mici grupuleţe de 3-4 copii, conduşi 
fiind de criterii preferențiale. Stabilitatea acestor grupuleţe este mică, de obicei, şi au la 
„i opeanga, V.- Clasa de elevi, subiect şi obiect al actului educativ, Editura Facla, Timişoara, 


* Nicola, |, Farcaş, D- Teoria educaţiei şi noţiuni de cercetare pedagocică, Manual, Editura 
Didactică şi Pedagogică, Bucureşti, 1992 

bază relaţii preferenţiale de atracție sau repulsie care, deşi observabile nu sunt 
consolidate. Treptat, grupa formată se sudează, apar forme noi de colaborare şi cooperare 
mai extinse. Formarea acestor grupe spontane arată tendința copiilor- care creşte cu 
vârsta- de a se asocia, de a face acțiuni comune, de a acționa în colectiv. Exploatarea 
educativă a acestor tendințe, canalizarea lor în sens pozitiv este sarcina educatorilor. 
Idealul practiv-educativ este suprapunerea perfectă a grupei formale cu cea informală- 


acestea fiind componente ale structurii colectivului de elevi: 


e Structura formală apare ca urmare a investirii oficiale a copiilor cu 
diferite roluri (funcţii, resposabilități), investire ce poate fi realizată de colectiv, 
subgrupuri sau învățători. Elevii ce deţin asemenea funcții vor declanşa un complex de 
relaţii, nu numai între ei şi ceilalți membrii ci şi între aceştia, ca rezultat al funcțiilor 
exercitate de liderii formali; 

e Structura informală nu este impusă şi reglementată de cei care 
dețin anumite funcți, ci este un rezultat spontan al relațiilor intersubiective ce se stabilesc 
între membrii colectivului; este structura cu caracter predominant afectiv bazată pe 
legături de simpatie, antipatie, indiferență. 

„Aceste tipuri de structuri sunt specifice colectivului ca grup social şi se află într- 


o strânsă relaţie de interdependență, influențându-se reciproc.” 


Colectivul este, aşadar, o colectivitate dinamică în care se produc procese de 
comunicare şi interacțiun afectivă, intelectuală, se fixează scopuri pentru diferite acțiuni 
şi norme de credință. Viaţa în colectiv dezvoltă treptat norme, valori, convingeri, care 
exercită influențe, presiuni asupra membrilor, grație sistemului de sancțiuni şi 
recompense. Aceste raporturi se cristalizează în textura complexă a normelor, relații 
proprii societăţii în ansamblu, motiv pentru care clasa nu poate fi desprinsă din contextul 


social mai larg. 


Modul de comportare al unui copil nu poate fi înţeles în întregime dacă îl privim 
izolat şi nu ca un membru al grupului din care face parte; însuşirea de cunoştinţe, 


deprinderi, obişnuiţe, are loc în condițiile existenței permanente a acestuia în cadrul 


5 Nicola I., Farcaş D.- Teoria educaţiei şi noţiuni de cercetare pedagogică, Manual, Editura 
Didactică şi Pedagogică, Bucureşti, 1992 

grupului social care poate favoriza şi defavoriza procesul de informare, cât şi de formare 


a copilului. 


În cadrul colectivului se stabilesc interrelații de ajutor reciproc, de cooperare 
pentru dezvoltarea unor sarcini comune, se dezvoltă sentimente sociale necesare unui 
proces de muncă: resposabilitatea, dorința de reuşită, solidaritatea în activitatea 
desfăşurată, situații competiționale, conflicte de muncă, nemulțumiri, sancțiuni 
asemănătoare cu cele din societate. De aici deducem valoarea integrativă a grupului 


şcolar care pregăteşte tânăra generaţie pentru viața socială. 


Datorită numărului restrâns de membrii care permite stabilirea unor relații 
apropiate, strânse între elevi, clasa formează grupul primar ce îndeplineşte o funcție 
social-educativă. „Copiii au posibilitatea de a se cunoşte între ei, de a-şi exprima 
preferinţele față de anumiţi colegi pe care doresc să îi aibă în preajmă (coleg de bancă, 


A 


1.” În cadrul acestui grup, individul participă la viaţa 


prieteni) putându-şi forma anturaju 
colectivă, îşi însuşeşte treptat normele grupului, clişeele acestuia, fiind ancorat în general 
în sistemul de valori recunoscut de toți membrii. Nu trebuie să considerăm apartenenţa la 
grup ca pe un simplu fapt pur administrativ, deoarece aceasta presupune asimilarea unor 
standarde de conduită precum şi a imaginii de sine, condensate în valorile privilegiate pe 


care grupul şi le atribuie. 


„Clasa de elevi este un ansamblu dinamic în cadrul căruia au loc procese 
formative, subordonate unui scop şi care are la bază structuri diferențiate: persoane, 


relaţii organizatorice şi procese educative.” 


Copilul (elevul) nu trebuie perceput în mod 
izolat, întrucât el influenţează şi este supus în mod permanent influențelor exercitate de 
colectiv asupra sa. În cadrul clasei există o varietate de relaţii educative care au ca suport 
raporturile interpersonale stabilite între elevi, sau între învățători şi elevi. Această țesătură 
de relații devine în procesul maturizării, sursa unor conduite sau a unor aspirații. 
Interacțiunile care au loc în cadrul clasei modelează elevul, contribuie la formarea 


personalităţii sale, atât prin achiziţiile intelectuale rezultate din interacțiunea educativă, 


cât şi prin modelele de comportament asimilate. 


e Popangă V.- Clasa de elevi subiect şi obiect al actului educativ, Editura Facla, Timişoara, 1973 
7 Popeangă V.- op.cit. 

Orientarea spre grupul şcolar ca subiect şi obiect psihosocial al educaţiei nu poate 
fi concepută ca o inversare de termeni, de la individual spre colectiv, fiind necesară 
aşezarea în centrul obiectului pedagogiei, alături de realitatea elev, a fenomenului grup 


şcolar ca realitate supraindividuală incontestabilă. 


Concentrând notele definitorii ale colectivului, ca variantă a grupului social putem 
să-l considerăm ca fiind un câmp social microstructural, rezultat al interrelaţiilor ce se 
stabilesc între membrii săi, spontan şi conştient în vederea realizării unor scopuri comune 
de natură educativă impuse de societatea căreia aparțin. Fără îndoială, şcoala este mai 
mult decât un mediu social. Clasa de elevi, care constituie grupul primar sau de contact, 
oferă pentru copil cadrul nemijlocit de activitate şi de formare cu multiple aspecte şi 
posibilități. 

Când se instituie- la început de ciclu şcolar- o clasă de elevi, evenimentul nu 
apare ca o însumare de opţiuni individuale, ci mai curând, ca o decizie administrativă, 
care urmăreşte să asigure o compoziţie omogenă, echilibrată în clase paralele. Când 
populația şcolară este prea restrânsă, reunirea în aceeaşi clasă poate fi doar efectul unor 
factori aleatori: anul naşterii, locul de rezidență. Din această colecție de indivizi 
constituită inițial printr-un act administrativ, urmează să se formeze treptat un grup 


închegat, adică un colectiv. 


Spre deosebire de simpla reuniune de persoane, grupul sudat ne apare angajat în 
activități cu obiective comune, care creează relaţii de interdependenţă funcţională între 
membrii săi, interacțiuni şi schimburi reciproce pline de răspundere. Clasa de elevi 
constituie o grupare umană de muncă cu specific de învăţare. Nu jocul afinităţilor, al 
relaţiilor preferenţiale duce la formarea unui colectiv, ci participarea la o sarcină sau 
activitate comună, pe fundalul unui ţel comun. Aceasta generează raporturi funcționale şi 
de comunicare între elevi, definind o ierarhie de status-uri de care se leagă apoi aprecieri 
diferențiate în grup. Viaţa colectivă dezvoltă treptat norme, valori, convingeri- uneori şi 
mituri- care exercită influenţe şi presiuni“ asupra membrilor, grație sistemului de sarcini, 


de recompense, ce funcționează oficial sau neoficial în grup. 


* Prin presiuni sociale înțelegem influenţele pe care le exercită normele sau aşteptările unui grup 
asupra opiniilor şi atitudinilor indivizilor ce îi aparțin 

Desigur, aceste raporturi se cristalizează în textura completă a normelor şi 
regulilor proprii societăţii în ansamblu; clasa de elevi nu poate fi ruptă de contextul social 


mai larg, ea nu reprezintă doar o celulă restrânsă şi autonomă de viaţă colectivă. 


Colectivul se caracterizează printr-un indice de coeziune care se referă la 
legăturile ce unesc grupul. Țelurile care impun colaborare reciprocă întăresc coeziunea, 
evident, mult mai mult decât cele competitive. Contează în acest sens şi succesul 
grupului, bucuria reuşitei comune, aşa cum arăta Makarenko. În psihologia socială se 
face distincţie între grupul primar primar şi cel secundar (CH.H. Cooley). În cadrul 
grupului primar, relaţiile interindividuale sunt directe, putând fi cuprinse nemijlocit şi în 
întregime de către individ. Aflându-se în contact direct, deci față-în-față, membrii 
grupului ajung să se cunoască destul de mult între ei. În cadrul grupului secundar dintre 
indivizi; aceştia din urmă nu se pot cunoaşte personal, activitățile lor intersectându-se 
prin variate medieri. Se vorbeşte, de asemenea, şi de grup restrâns format din mai puțin 


de 12 persoane şi mai mult de 2-3, sub acest prag anulându-se efectele de interacțiune. 


Operând cu noţiunile introduse este uşor să identificăm clasa de elevi drept grup 


primar sau de contact în timp ce şcoala în ansamblu formează grupul secundar. 


Grupul de apartenenţă este grupul primar căruia îi aparţine un individ în prezent 
(familia, clasa de elevi, etc). Aici participă la viaţa colectivă, se pătrunde treptat de 
normele grupului, îşi însuşeşte clişeele acestuia, fiind ancorat în sistemul de valori 


recunoscute de toți membrii. 


Grupul de referință este grupul de unde îşi împrumută valorile şi care 
întruchipează aspiraţiile individului respectiv. Normele şi clişeele promovate de un 
asemenea grup servesc drept principii pentru opiniile, aprecierile şi acțiunile individului. 
Se întâmplă ca grupul de apartenenţă şi cel de referință să nu coincidă, individul fiind 
ancorat axiologic într-un alt colectiv. De aici, sursa unor conflicte, opoziții. Referindu-ne 
la copii, grupul lor de referință până în preadolescență sunt părinții, familia. Familia 
reprezintă o adevărată matrice socio-culturală, fiind depozitarea unor experienţe, clişee de 
apreciere şi reacție, cunoştinţe despre natură şi societate. Părinţii ocupă în ochii copiilor o 


poziție privilegiată, constituind centrii de referință în organizarea comportamenului 

propriu. În personalitatea şcolarului mic şi mijlociu regăsim în filigran urmele 


experienţelor familiale. 


Concluzii: 

V Clasa şcolară este, deci, un grup social specific ce mediază de-a lungul anilor, la nivelul 
fiecărui membru, schimbări cognitive fundamentale. Ca grup social, clasa îndeplineşte mai multe 
funcții. Integrarea socială pare să fie una din cele mai importante funcţii asigurate de acest tip. 
Clasa de elevi are un aport deosebit în procesul de socializare. Buna integrare în sânul său asigură 
individului confort psihologic. S-a demonstrat că relaţiile armonioase cu ceilalți conduc la o stimă 
de sine ridicată, la dorința de a coopera, şi contribuie la creşterea nivilului de aspirație, în vreme ce 
izolarea corelează cu anxietatea, slaba stimă de sine, sentimentele ostile față de colegi, 
comportamentul agresiv, atitudinile negative faţă de şcoală. Toate acestea dezvăluie şi o a doua 
funcţie a grupului-clasă, aceea de securitate- el se constituie într-un mediu prielnic de manifestare 
pentru elevi. În ceea ce priveşte alte două funcţii care vizează cadrul de reglemetare a relaţiilor 
intraindividuale, cea dintâi se referă la faptul că grupul, prin diferite reacții are puterea de a 
sancţiona comportamentele membrilor săi, -la constituirea identității de sine din perspectiva 
calității de membru. 

Y O caracteristică a grupului şcolar, care pare să marcheze în mod fundamental 
comportamentul elevilor, o constituie omogenitatea sa. Într-adevăr, spre deosebire de alte grupuri 
sociale, grupul educativ are o compoziţie relativ omogenă, cel puţin din punctul de vedere al 
vârstei, nevoilor, intereselor şi aspirațiilor. Cu privire la acest aspect I.Radu scrie „când se 
instituie- la început de ciclu şcolar- o clasă de elevi, evenimentul nu apare ca o însumare de opțiuni 
individuale, ci mai curând ca o decizie administrativă care urmăreşte să asigure o compoziție 
omogenă, echilibrată în clase paralele”? Grupul şcolar este format din membrii cu statute egale, 
care au în plus şi alte trăsături ce conferă o omogenitate greu de regăsit la alte grupuri. Totuşi, 
există calități ale membrilor ce pot funcţiona drept criterii pentru alcătuirea claselor, putându-se 
astfel asigura omogenitatea sau eterogenitatea colectivelor de elevi. Capacitatea şi apartenența 
sexuală a elevilor au constituit astfel de criterii, iar rezultatele obținute au format obiectul unor 
dispute rămase în bună măsură netranşate. Se cuvine să remarcăm că formarea unor clase şcolare 


omogene sau eterogene din punct de vedere a capacității elevilor are importante consecințe 


* Radu l- Psihologie şcolară, Editura Ştiinţifică, Bucureşii, 1974, pag. 174 

psihologice şi sociale. Problema fundamentală în această privinţă este legată de succesul sau eşecul 
şcolar al elevilor, dar şi de eficienţa cadrului didactic. 

Organizarea omogenă a colectivelor de elevi presupune, evident, existenţa unor clase 
cuprinzând elevi foarte buni şi a altora cu elevi slabi sau foarte slabi. O astfel de omogenizare 
înlesneşte, în cazul claselor cu nivel superior predarea şi, în general, comunicarea cadrului didactic 
cu grupul elevilor. Pentru copii, ea prezintă avantajul că expunerea cadrului didactic şi discuţiile 
din clasă au loc la un nivel accesibil tuturor. 

Dar, ceea ce este un avantaj pentru elevi cu succese şcolare, se poate tranforma într-un 
handicap pentru clasele slabe- căci elevii din astfel de clase nu vor ajunge niciodată să discute 
chestiuni dificile şi vor avea de pierdut în faţa celor buni.  „„Omogenitatea pare să favorizeze 
clasele bune, deşi unii autori vor susține că interacţiunea elevilor buni cu cei mai puţin buni aduce 
foloase nu numai ultimilor, dar şi celor dintâi. Din punct de vedere al interacțiunii elevilor, atât în 
cadrul formal, cât şi în cadrul informal, clasele eterogene sunt în mod hotărât mai eficiente. S-a 
arătat , spre exemplu, că, în grupurile incluzând elevi cu acelaşi nivel al rezultatelor ce rezolvă 
probleme de matematică, o întrebare adresată altuia este mai probabil să rămână fără răaspuns 
decât în grupurile eterogene (Weinstein, 1991). Aceleaşi cercetări par să indice faptul că în 
grupurile cu trei nivele de elevi diferite, buni medii şi slabi, elevii cu rezultate medii au de pierdut, 
căci sunt lăsați în afara interacțiunii. 

Un aspect ce nu poate fi luat în considerare în luarea deciziei cu privire la modalitatea de 
grupare a elevilor îl constituie stima de sine. În clasele omogene aceasta este protejată, căci 
elevilor slabi, ce ar avea de suferit de pe urma comparatțiilor cu cei buni, nu li se oferă acest prilej. 
Pe de altă parte, ei pot ajunge să înţeleagă că fac parte dintr-o clasă slabă şi că au fost repartizați 
astfel tocmai pentru că nivelul cunoştinţelor şi abilităţilor lor nu este suficient pentru a putea fi 
trimişi într-o clasă bună. 

În ultimul timp, gruparea eterogenă a elevilor este inclusă în multe programe de reformă 


educațională, deşi s-a demostrat că învăţătorii/profesorii preferă clase omogene. 


19 Cosmovici A., lacob L. — Psihologie şcolară, Editura Polirom, laşi, 1999, pag 240 

